open-index/open-wikipedia-markdown huggingface dataset:
ସଂଗୀତା ଗୋସାଇଁ

**ସଂଗୀତା ଗୋସାଇଁ**, ଜଣେ ଓଡ଼ିଆ କଣ୍ଠଶିଳ୍ପୀ । ଓଡ଼ିଶୀ, ହିନ୍ଦୁସ୍ତାନୀ, ଗଜଲ, ପଲ୍ଲୀଗୀତ, ପପ ଓ ଲଘୁସଙ୍ଗୀତ ଆଦି ଗାୟନଶୈଳୀରେ ସଂଗୀତାଙ୍କର ଦକ୍ଷତା ଅଛି । ଭଉଣୀ ସୁମିତ୍ରା ଓ ସୁଚିତ୍ରାଙ୍କ ଯୋଡ଼ି ଭାବରେ ସେ ବହୁ ସଙ୍ଗୀତ ପ୍ରସ୍ତୁତ ଓ ପରିବେଷଣ କରିଛନ୍ତି । ସେ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ରର ମୁଖ୍ୟ ମୁଖ୍ୟ ନିର୍ବାହୀ ଭାବରେ ମଧ୍ୟ କାର୍ଯ୍ୟ କରିଛନ୍ତି ।

## ଜୀବନୀ 
ସଂଗୀତାଙ୍କର ପିତାଙ୍କ ନାମ ଥିଲା ଉପେନ୍ଦ୍ର ମହାପାତ୍ର । ପରିବାରରେ ସେମାନେ ୬ଭଉଣୀ ଓ ୨ଭାଇ । ପିଲାବେଳୁ ସବୁ ଭାଇଭଉଣୀ ସଙ୍ଗୀତ ଶିକ୍ଷା ଲାଭ କରିଥିଲେ । ସଂଗୀତାଙ୍କ ପ୍ରଥମ ଗୁରୁ ଥିଲେ ହିନ୍ଦୁସ୍ତାନୀ କଣ୍ଠସଂଗୀତ ଗୁରୁ କମଲ ବରନ ଚେଲ । ପରବର୍ତ୍ତୀ ସମୟରେ ସେ ବହୁ ଗୁରୁଙ୍କଠାରୁ ସଙ୍ଗୀତ ଶିକ୍ଷାଲାଭ କରିଥିଲେ । ହରିପ୍ରସାଦ ଚୌରାଶିଆ, ଭୁବନେଶ୍ୱର ମିଶ୍ର, ରଘୁନାଥ ପାଣିଗ୍ରାହୀ, ବୀଣାପାଣି ମିଶ୍ର, ଦୀପକ ବସୁ ଏବଂ ଅକ୍ଷୟ ମହାନ୍ତିଙ୍କ ଆଦି ଶିଳ୍ପୀଙ୍କ ସଂସ୍ପର୍ଶରେ ଆସି ତାଙ୍କ ସଙ୍ଗୀତ ପ୍ରତିଭାର ଉନ୍ନତି ଘଟିଛି । ସେ ସଂଗୀତ ବିଷାରଦ,ସଂଗୀତ ଭାସ୍କର ଆଦି ପାଠ୍ୟକ୍ରମରେ ସ୍ୱର୍ଣ୍ଣପଦକ ପ୍ରାପ୍ତ ହେବା ସହ ସଂଗୀତର ଉଚ୍ଚତର ଗବେଷଣା କରି ଡକ୍ଟରେଟ୍ ଡିଗ୍ରୀ ମଧ୍ୟ ହାସଲ କରିଛନ୍ତି । ଉଭୟ ଓଡ଼ିଆ ଓ ଇଂରାଜୀ ଭାଷା ସାହିତ୍ୟରେ ସ୍ନାତକୋତ୍ତର କରିବା ସହ ଇଂରାଜୀରେ ପିଏଚଡ଼ି ମଧ୍ୟ ହାସଲ କରିଛନ୍ତି । ସେ କଟକର ଖ୍ରୀଷ୍ଟ ମହାବିଦ୍ୟାଳୟରେ ଇଂରାଜୀ ଅଧ୍ୟାପିକା ଭାବରେ ମଧ୍ୟ କାର୍ଯ୍ୟ କରିଥିଲେ । 

## ପ୍ରଚ୍ଛଦପଟ୍ଟ ଗାୟନ 
* କନକଲତା - ୧୯୭୨
* ବରଗଦ ଦାଦା
* ବାଘ ବାହାଦୂର
* ସକଳ ତୀର୍ଥ ତୋ ଚରଣେ - ୧୯୯୫

## ସମ୍ମାନ ଓ ପୁରସ୍କାର 
* ଶ୍ରେଷ୍ଠ ପାର୍ଶ୍ୱଗାୟିକା(ରାଜ୍ୟ ଚଳଚ୍ଚିତ୍ର ପୁରସ୍କାର) - ୧୯୯୭(ସକଳ ତୀର୍ଥ ତୋ ଚରଣେର 'ବୋଲେ ହୁଁଟି' ଗୀତ ପାଇଁ)
* ସୁରତରଙ୍ଗ ଶୀର୍ଷ ସମ୍ମାନ

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ନିକିତା

**ନିକିତା**, ଜଣେ ଓଡ଼ିଆ କଥାଚିତ୍ର ଓ ଟେଲିଭିଜନ ଅଭିନେତ୍ରୀ ଥିଲେ । ସେ ଓଡ଼ିଆ କଥାଚିତ୍ର *ତୁ ମୋ ଆଖିର ତାରା* ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୯ ମସିହା ଜାନୁଆରୀ ମାସ ୫ ତାରିଖରେ ତାଙ୍କର ମୃତ୍ୟୁ ହୋଇଥିଲା ।

## ଅଭିନୟ ଜୀବନ
### କଥାଚିତ୍ର
ନିକିତା ୨୦୦୫ ମସିହାରେ ଓଡ଼ିଆ କଥାଚିତ୍ର *ତୁ ମୋ ଆଖିର ତାରା* ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ନିକିତା ନାୟିକା ବର୍ଷା ପ୍ରିୟଦର୍ଶିନୀଙ୍କ ସାନ ଭଉଣୀ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଞ୍ଜୟ ନାୟକ । ଏହି କଥାଚିତ୍ରଟିରେ ସିଦ୍ଧାନ୍ତ ମହାପାତ୍ର, ବିଜୟ ମହାନ୍ତି, କୁନା ତ୍ରିପାଠୀ, ପପୁ ପମ ପମ ଆଦି କଳାକାରମାନେ ଅଭିନୟ କରିଥିଲେ ।

ଏହାପରେ ନିକିତା ୨୦୧୧ ମସିହାରେ ଓଡ଼ିଆ କଥାଚିତ୍ର *ଚୋରି ଚୋରି ମନ ଚୋରି*ରେ ମୁଖ୍ୟ ନାୟିକା ଭାବରେ ଅଭିନୟ କରିଥିଲେ । ଏହି କଥାଚିତ୍ରଟିରେ ନିକିତାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର । ରାଜୀବ ମହାନ୍ତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିରେ ମିହିର ଦାସ, କୁନା ତ୍ରିପାଠୀ, ସ୍ନିଗ୍ଧା ମହାନ୍ତି, ଜୀବନ ପଣ୍ଡା, ମୀନକେତନ, ଭଗବାନ, ପୁଷ୍ପା ପଣ୍ଡା, ପିଣ୍ଟୁ ନନ୍ଦ ଆଦି କଳାକାରମାନେ ଅଭିନୟ କରିଥିଲେ ।

୨୦୧୨ରେ ନିକିତା ଓଡ଼ିଆ କଥାଚିତ୍ର *ମୁଁ*ରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ନିଶିକାନ୍ତ ଦଳବେହେରା । ଏହି କଥାଚିତ୍ରଟିରେ ସୁମନ, ମିହିର ଦାସ, ରୋମି, ରଫି, ପ୍ରଜ୍ଞା, ବୀଣା ମହାପାତ୍ର, ରବି ମିଶ୍ର, ଚୌଧୁରୀ ଜୟପ୍ରକାଶ ଦାସ, ଭୂପତି ତ୍ରିପାଠୀ, ଦେବୀ ବାରିକ ଆଦି କଳାକାରମାନେ ଅଭିନୟ କରିଥିଲେ ।

୨୦୧୩ରେ ନିକିତା *ମିତ ବସିଛି ମୁଁ ଭୂତ ସାଥିରେ* କଥାଚିତ୍ରରେ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଞ୍ଜୟ ନାୟକ । 	ଆକାଶ ଦାସନାୟକ, ପ୍ରିୟା ଚୌଧୁରୀ, ଦୁଷ୍ମନ୍ତ ପଣ୍ଡା, ବିଜୟ ମହାନ୍ତି, ସ୍ନିଗ୍ଧା ମହାନ୍ତି, କୁନା ତ୍ରିପାଠୀ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ ।

୨୦୧୬ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର *ଗୁଣ୍ଡା*ରେ ନିକିତା ଅଭିନେତା ସିଦ୍ଧାନ୍ତ ମହାପାତ୍ରଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଶୁଭାଶିଷ ପତି । ଝାନ୍ସି ରାଣୀ, ମିହିର ଦାସ, ରକ୍ ପାତ୍ର, ବାପି ରାୟ, ହିମିକା, ପ୍ରଜ୍ଞା ଖଟୁଆ, ମାମୁନି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ର ଥିଲା ତାଙ୍କର ଶେଷ କଥାଚିତ୍ର ।

### ଟେଲିଭିଜନ
ନିକିତା ଓଡ଼ିଆ କଥାଚିତ୍ର ବ୍ୟତୀତ ଓଡ଼ିଆ ଟେଲିଭିଜନରେ କିଛି ଧାରାବାହିକରେ ଅଭିନୟ କରିଛନ୍ତି । ସେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ *ତପସ୍ୟା*ରେ ଶୀର୍ଷକ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକଟି ଚାଲିଥିବାବେଳେ ହଠାତ୍ ଧାରାବାହିକଟିର ଅଧିକାଂଶ କଳାକାର ବଦଳି ଯାଇଥିଲେ । ନିକିତା ମଧ୍ୟ ଅଧାରୁ ଧାରାବାହିକଟି ଛାଡ଼ିଥିଲେ ଏବଂ ଅନ୍ୟ ଜଣେ ନାୟିକା ତାଙ୍କ ଭୂମିକାରେ ଅଭିନୟ କରିଥିଲେ ।

## ମୃତ୍ୟୁ
ନିକିତା ୪ ଜାନୁଆରୀ ୨୦୧୯ରେ ରାତି ପାଖାପାଖି ସାଢ଼େ ୧୦ଟା ବେଳେ କଟକଠାରେ ତାଙ୍କ ଘରର ୨ ମହଲା ଛାତ ଉପରୁ ତଳକୁ ଖସି ପଡ଼ିଥିଲେ, ଫଳରେ ମୁଣ୍ଡରେ ଆଘାତ ଲାଗିଥିଲା ଏବଂ ପରେ ତାଙ୍କୁ କଟକ ମେଡିକାଲରେ ଭର୍ତ୍ତି କରାଯାଇଥିଲା, ମାତ୍ର ପରଦିନ ଜାନୁଆରୀ ୫ ତାରିଖରେ ତାଙ୍କର ଚିକିତ୍ସାଧୀନ ଅବସ୍ଥାରେ ତାଙ୍କର ମୃତ୍ୟୁ ହୋଇଥିଲା । ନିକିତାଙ୍କର ମୃତ୍ୟୁ ପରେ ତାଙ୍କୁ ତାଙ୍କର ସ୍ୱାମୀ ଲିପନ ସାହୁ ହତ୍ୟା କରିଥିଲେ ବୋଲି ତାଙ୍କ ବାପା ଅଭିଯୋଗ କରିଥିଲେ । ୨୭ ଫେବୃଆରୀ ୨୦୨୬ରେ କଟକ ତୃତୀୟ ଅତିରିକ୍ତ ଦୌରା ଜଜ୍ ଅଦାଲତ ବିଚାରପତି ଲକ୍ଷ୍ମୀନାରାୟଣ ରାୟଚୌଧୁରୀ ଏହି ମାମଲାର ଶୁଣାଣି କରି ଆଇପିସିର ଦଫା ୩୦୨ରେ ଲିପନକୁ ଦୋଷୀ ସାବ୍ୟସ୍ତ କରି ଆଜୀବନ ସଶ୍ରମ କାରାଦଣ୍ଡ ସହିତ ୨୦ ହଜାର ଟଙ୍କା ଜରିମାନା କରିଥିଲେ । ନିକିତାଙ୍କ ଶ୍ୱଶୁର ଲିଙ୍ଗରାଜ ସାହୁ ଓ ଶାଶୂ କୁନ୍ତଳା ସାହୁଙ୍କୁ ଅଦାଲତ ଉପଯୁକ୍ତ ପ୍ରମାଣ ଅଭାବରୁ ନିର୍ଦ୍ଦୋଷରେ ଖଲାସ କରିଥିଲେ ।

## ଅଭିନୀତ କଥାଚିତ୍ର
## ଅଭିନୀତ ଧାରାବାହିକ
## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ନିହାରୀକା ମହାନ୍ତି

ନିହାରୀକା ମହାନ୍ତି ଜଣେ ପ୍ରସିଦ୍ଧ ଓଡ଼ିଶୀ ନୃତ୍ୟ କଳାକାର । ସେ କାନାଡାରେ ବଢ଼ିଥିଲେ ମଧ୍ୟ ମାତ୍ର ପାଞ୍ଚ ବର୍ଷ ବୟସରୁ ଓଡ଼ିଶୀ ଶିଖିଥିଲେ କରିବା ସ‌ହ ଆନ୍ତର୍ଜାତୀୟ ସ୍ତରରେ, ବିଶେଷତଃ ଉତ୍ତର ଆମେରିକାରେ ଏକ‌କ ନୃତ୍ୟ ପରିବେଷଣ କରିଛନ୍ତି । ସେ ଜାତୀୟ ଓଡ଼ିଶୀ ନୃତ୍ଯ ଓ ସଙ୍ଗତ ଉତ୍ସବ, ଭୁବନେଶ୍ୱର, ଭାରତୀୟ ସାଂସ୍କୃତିକ ସଙ୍ଗୀତ ଓ ନୃତ୍ୟ ଉତ୍ସବ, ଶିବାନନ୍ଦ ଆଶ୍ରମ, ବାହାମାସ୍, ଚିତ୍ରେଶ୍ ଦାଶ ନୃତ୍ୟ କମ୍ପାନୀଦ୍ୱାରା ସାନ୍‌ଫ୍ରାନ୍‌ସିସ୍କୋଠାରେ ଆୟୋଜିତ *ଟ୍ରାଡ଼ିସନ୍‌ସ ଏନ୍‌ଗେଜ୍‌ଡ*, ସାନ୍ ଫ୍ରାନ୍‌ସିସ୍‌କୋ ଏଥିନିକ୍ ଡ୍ୟାନ୍ସ୍ ଫେଷ୍ଟିବାଲ୍, ଓ ନର୍ତ୍ତକୀ ଡ୍ୟାନ୍ସ୍ ଫେଷ୍ଟିବାଲ୍‌ରେ ନୃତ୍ୟ ପରିବେଷଣ କରିଛନ୍ତି ।
ସେ ୨୦ ବର୍ଷ ଧରି ଆନୁଷ୍ଠାନିକ ଭାବେ ନୃତ୍ୟ ପରିବେଷଣ କରିଆସୁଛନ୍ତି । ସେ ୧୯୯୩ରୁ ନୃତ୍ୟ ଶିକ୍ଷା ଦେଉଥିବା ବେଳେ ୧୯୯୬ରୁ ନୃତ୍ୟ ନିର୍ଦ୍ଦେଶନା ଦେଉଛନ୍ତି । ସେ ବର୍ତ୍ତମାନ ନୃତ୍ୟ ଅନୁଷ୍ଠାନ *ଗୁରୁ ଶ୍ରଦ୍ଧା*ର ପ୍ରଧାନ ଅଧ୍ୟକ୍ଷ ଓ ପ୍ରବନ୍ଧକ ।

## ଆଧାର
ପ୍ରିୟା ମୋ ପ୍ରିୟା

**ପ୍ରିୟା ମୋ ପ୍ରିୟା**, ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସ୍ୱର୍ଣ୍ଣଲତା ଦାସ । ପୂର୍ଣ୍ଣଚନ୍ଦ୍ର ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଗୁଡ଼ିଆ ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସ୍ୱରୂପ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ନମ୍ରତା ଥାପା । ବିଜୟ ମହାନ୍ତି, ରାଇମୋହନ ପରିଡ଼ା, ଲିସା ମହାନ୍ତି, ଜୟୀରାମ ସାମଲ, ହରିହର ମହାପାତ୍ର, ଅନିତା ଦାସ, ଦେବୁ ବୋଷ, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅନୁଭବ ମହାନ୍ତି
* ନମ୍ରତା ଥାପା
* ବିଜୟ ମହାନ୍ତି
* ରାଇମୋହନ ପରିଡ଼ା
* ଲିସା ମହାନ୍ତି
* ଜୟୀରାମ ସାମଲ
* ହରିହର ମହାପାତ୍ର
* ଅନିତା ଦାସ
* ଦେବୁ ବୋଷ
* ରବି ମିଶ୍ର

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଦେବଦାସ ଛୋଟରାୟ, ବିଜୟ ମଲ୍ଲ, ସ୍ୱରୂପ ନାୟକ, ସୁରେଶ ପରିଡ଼ା ଆଦି ଗୀତିକାରମାନେ ଏହି କଥାଚିତଟିର ଗୀତ ରଚନା କରିଥିଲେ । କୁମାର ବାପି, ସୋମା ଭଟ୍ଟାଚାର୍ଯ୍ୟ, ତପୁ ମିଶ୍ର, ରୂପାଲି, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ମୀରା ଦାଶ

**ମୀରା ଦାଶ** ଜଣେ ଭାରତୀୟ ରାଜନୀତିଜ୍ଞ । ସେ ଜନତା ଦଳର ସଦସ୍ୟ ଓ ଓଡ଼ିଶାରୁ ରାଜ୍ୟସଭାରେ ଜଣେ ସଭ୍ୟ ଥିଲେ ।

## ଆଧାର
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ଅର୍ଜୁନ (ଓଡ଼ିଆ କଥାଚିତ୍ର)

**ଅର୍ଜୁନ** ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦ୍ୟୁମ୍ନ ଲେଙ୍କା । ଶୁବୋଧ ପଟ୍ଟନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ଗାର୍ଗୀ ମହାନ୍ତି । ପ୍ରଦ୍ୟୁମ୍ନ ଲେଙ୍କା, ରାମେଶ୍ୱରୀ, ହର ପଟ୍ଟନାୟକ, ଅମ୍ରିତା ଶୁକ୍ଳା, ସୁରେଶ ବଳ, ରାଇମୋହନ ପରିଡ଼ା, ଚକ୍ରଧର ଜେନା, ସରୋଜ ଦାସ, ପ୍ରେମାଞ୍ଜନ ପରିଡ଼ା, ଦେବୁ ବୋଷ, ଜୀବନ ପଣ୍ଡା, ସଲିଲ ମିତ୍ର, ବାବୁ ପ୍ରଧାନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅନୁଭବ ମହାନ୍ତି
* ଗାର୍ଗୀ ମହାନ୍ତି
* ପ୍ରଦ୍ୟୁମ୍ନ ଲେଙ୍କା
* ରାମେଶ୍ୱରୀ
* ହର ପଟ୍ଟନାୟକ
* ଅମ୍ରିତା ଶୁକ୍ଳା
* ସୁରେଶ ବଳ
* ରାଇମୋହନ ପରିଡ଼ା
* ଚକ୍ରଧର ଜେନା
* ସରୋଜ ଦାସ
* ପ୍ରେମାଞ୍ଜନ ପରିଡ଼ା
* ଦେବୁ ବୋଷ
* ଜୀବନ ପଣ୍ଡା
* ବ୍ରଜ ନାୟକ
* ନବ ଆଚାର୍ଯ୍ୟ
* ରବି ମିଶ୍ର
* ବିରେନ ମହାପାତ୍ର
* ଅନୁରାଗ ଦିକ୍ଷିତ
* ସଲିଲ ମିତ୍ର
* ମନୋଜ ପଟ୍ଟନାୟକ
* ନିରଞ୍ଜନ ପାଣ୍ଡେ
* ମହେନ୍ଦ୍ର ନାୟକ
* ତନୁଜା ଦେବୀ
* ରିତା ରାଇ
* ବାବୁ ପ୍ରଧାନ
* ଧର୍ମେନ୍ଦ୍ର ରଣା
* ବିନାୟକ ମିଶ୍ର
* ବିଜୟ ସେଠୀ
* ସୁଶାନ୍ତ ଜେନା
* ପ୍ରଦୀପ ସେନ
* ପ୍ରମୋଦ ପାଣି
* ନାରାୟଣ ପତି
* ତ୍ରିନାରାୟଣ ରଥ
* ଆର୍ତ୍ତ ବେହେରା
* ଲିଟୁ ପ୍ରଧାନ
* ସୁବଳ ନାୟକ
* ଦୁର୍ବଦଳ ସାହୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ସ୍ୱରୂପ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ତପୁ ମିଶ୍ର, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ପେରିୟାର

ଏରୋଡ଼ ଭେଙ୍କଟ ନାୟକର ରାମାସ୍ୱାମୀ (୧୭ ସେପ୍ଟେମ୍ବର ୧୮୭୯-୨୪ ଡିସେମ୍ବର ୧୯୭୩) ଯିଏ ପେରିୟାର ନାମରେ ମଧ୍ୟ ଜଣାଶୁଣା, ତାମିଲନାଡୁର ଏକ ବିଶିଷ୍ଟ ରାଜନେତା ଥିଲେ । ସେ ଜଷ୍ଟିସ ପାର୍ଟି ନାମରେ ଏକ ଦଳ ତିଆରି କରିଥିଲେ ଯାହା କଠୋରପନ୍ଥୀ ହିନ୍ଦୁତ୍ତ୍ୱର ବିରୋଧ କରିଥିଲା । ହିନ୍ଦୀର ବାଧ୍ୟତାମୂଳକ ଶିକ୍ଷର ମଧ୍ୟ ସେ ଘୋର ବିରୋଧୀ ଥିଲେ । ଭାରତୀୟ ବିଶେଷ କରି ଦକ୍ଷିଣ ଭାରତୀୟ ସମାଜରେ ଶୋଷିତ ଲୋକଙ୍କ ସ୍ଥିତି ସୁଧାରିବାରେ ତାଙ୍କର ମହତ୍ତ୍ୱପୂର୍ଣ୍ଣ ଭୂମିକା ରହିଛି ।

## ବାଲ୍ୟକାଳ 
ପେରିୟାରଙ୍କ ଜନ୍ମ ପଶ୍ଚିମ ତାମିଲନାଡୁର ଏରୋଡ଼ଠାରେ ଏକ ସମ୍ଭ୍ରାନ୍ତ ପ୍ରମ୍ପରବାଦୀ ହିନ୍ଦୁ ପରିବାରରେ ହୋଇଥିଲା । ମାତ୍ର ୫ ବର୍ଷର ଶିକ୍ଷା ପରେ ତାଙ୍କୁ ତାଙ୍କ ପିତାଙ୍କ ବ୍ୟବସାୟ ସମ୍ଭାଳିବାକୁ ପଡ଼ିଲା । ବାଳକ ଅବସ୍ଥାରେ ଘରେ ଶୁଣୁଥିବା ଉପଦେଶ ପ୍ରବଚନ ଇତ୍ୟାଦିର ସତ୍ୟତା ସମ୍ପର୍କରେ ସେ ପ୍ରଶ୍ନ କରୁଥିଲେ । ହିନ୍ଦୁ ପୁରାଣରେ ଥିବା ଅନେକ ପରସ୍ପର ବିରୋଧୀ କାହାଣୀକୁ ନେଇ ସେ ପ୍ରଶ୍ନ କରୁଥିଲେ । ସେ ଦେବଦାସୀ, ବାଲ୍ୟବିବାହ ଆଦିର ବିରୋଧ କରିଥିଲେ ଓ ଦଳିତ ଓ ନାରୀ ଶୋଷଣ ବିରୋଧରେ ସ୍ୱର ଉତ୍ତୋଳନ କରିଥିଲେ । ସେ ଜାତି ପ୍ରଥାର ମଧ୍ୟ ଦୃଢ଼ ବିରୋଧୀ ଥିଲେ । କାଶୀରେ କିଛି ତିକ୍ତ ଅନୁଭୂତି ପରେ ସେ ଧର୍ମ ବିଶ୍ୱାସ ଛାଡ଼ି ନାସ୍ତିକରେ ପରିଣତ ହୋଇଥିଲେ ତଥା ହିନ୍ଦୁ କୁସଂସ୍କାରର ଦୃଢ଼ ବିରୋଧ କରିଥିଲେ ।

## ରାଜନୈତିକ ଜୀବନ 
ଚକ୍ରବର୍ତ୍ତୀ ରାଜଗୋପଳଚାରୀଙ୍କ ଅନୁରୋଧରେ ସେ କଂଗ୍ରେସର ସଦସ୍ୟ ହୋଇଥିଲେ । ଖୁବ କମ ସମୟ ମଧ୍ୟରେ ସେ ତାମିଲନାଡୁର ପ୍ରମୁଖ ହୋଇଯାଇଥିଲେ । କେରଳର ନେତାମାନଙ୍କ ଅନୁରୋଧ କ୍ରମେ ସେ ମନ୍ଦିର ସାମ୍ନାରେ ଦଳିତମାନଙ୍କ ଚାଲିବାକୁ ନିଷେଧାଦେଶର ବିପକ୍ଷରେ ଆନ୍ଦୋଳନ କଲେ । ଏହି ଆନ୍ଦୋଳନରେ ତାଙ୍କ ପତ୍ନୀ ଓ ବନ୍ଧୁମାନେ ମଧ୍ୟ ଅଂଶଗ୍ରହଣ କଲେ । 

କଂଗ୍ରେସରେ ଦଳିତଙ୍କ ପାଇଁ ସରଣକ୍ଷର ଦାବୀରେ ଅସଫଳ ହେବ ପରେ ସେ କଂଗ୍ରେସ ତ୍ୟାଗ କରିଥିଲେ ।

ଶ୍ରେଣୀ:ଭାରତୀୟ ରାଜନୀତିଜ୍ଞ
ଛନ୍ଦା ଗାୟେନ

**ଛନ୍ଦା ଗାୟେନ** (ছন্দা গায়েন, 9 ଜୁଲାଇ 1979 – 20 ମଇ 2014) ବଙ୍ଗାଳୀ ପର୍ବତାରୋହୀ, ମାର୍ଶଳ କଳାକାର, ଖୋଜକର୍ତ୍ତା, ଆତ୍ମରକ୍ଷାର ଶିକ୍ଷକ ଥିଲେ । ମାଉଣ୍ଟ ଏଭରେଷ୍ଟ ଶିଖର ପର୍ଯ୍ୟନ୍ତ ଚଢିବା ପାଇଁ ଭାରତୀୟ ରାଜ୍ୟ ପଶ୍ଚୀମ ବଙ୍ଗଳାର ସର୍ବପ୍ରଥମ ନାଗରିକ ମହିଳା ରୂପେ ଜଣାଯା'ନ୍ତି । (ସମୟ ୭, ୧୮ ମଇ ୨୦୧୩ ମସିହାରେ) ସେ ସେହି ଅଭିଯାନରେ ୨୦୧୩ ମସିହାରେ ମାଉଣ୍ଟ ଏଭରେଷ୍ଟ ଏବଂ ଲୋହଷ୍ଟର ଶୁଭାରମ୍ଭ କରିଥିଲେ ।  ସେରା ବଙ୍ଗାଳୀ ୨୦୧୩ ମସିହାରେ "ଏସିପି ଆନନ୍ଦ" (୮ ଅଗଷ୍ଟ ୨୦୧୩)ରେ ତାଙ୍କୁ **ସେରା ଆବିଷ୍କାର ଋପେ** ସମ୍ମାନିତ କରାଯାଇଥିଲା ।

## ପର୍ବତାରୋହଣ
### ପୃଷ୍ଠଭୂମୀ 
ଛନ୍ଦା ଗାୟେନଙ୍କ ଜନ୍ମ ଏକ ବଙ୍ଗାଳୀ କାୟାସ୍ଥ ପରିବାରରେ କଲିକତାରେ ହୋଇଥିଲା । ବହୁତ କମ ବୟସରେ ସେ ନିଜ ମା' "ଜୟା ଗାୟେନ"ଙ୍କ ଏକ ହବି ଟ୍ରେକରରୁ ପ୍ରେରିତ ଥିଲେ । ୨୦୦୬ ମସିହାରେ, ସେ ଏକ ଉନ୍ନତ ପର୍ବତାରୋହୀ ପ୍ରଶେକ୍ଷଣ ପାଠ୍ୟକ୍ରମ ସହିତ ଏଚଏମଆଇ (ଦାର୍ଜିଲିଙ୍ଗ)ରୁ ମୂଳ ପର୍ବତାରୋହଣ ପାଠ୍ୟକ୍ରମ ପୂରା କରିଥିଲେ । ସେ "ନେହେରୁ ଇନଷ୍ଟିଚ୍ୟୁଟ ଅଫ ମାଉଣ୍ଟନିୟରିଙ୍ଗ"ଦ୍ୱାରା ବ୍ୟବସ୍ଥିତ ଅଳ୍ପାଇନ କ୍ୟାମ୍ପ ୨୦୦୭ ମସିହାରେ ଭାଗନେଇଥିଲେ । 

### ଉପଲବ୍ଧି 
"ରାଷ୍ଟ୍ରୀୟ କ୍ୟାଡେଟ (ଭାରତ) ଋପେ, ସେ ଏନସିସିଦ୍ୱାରା ଆୟୋଜିତ ଅଲ ଇଣ୍ଡିଆ ସିକ୍କିମ ଟ୍ରେକରେ ଭାଗନେଇଥିଲେ । ୨୦୦୭ ମସିହାରେ, ସେ ମାଉଣ୍ଟ  ଫ୍ଲୁଟାଲକୁ ଅଭିନୀତ କରିଥିଲେ, ସେ ମାଉଣ୍ଟ ୟୋଗିନ ୧ ଏବଂ ମାଉଣ୍ଟ ୟୋଗି ୩ ଦ୍ୱୟର ଶୀର୍ଷରେ ପହଞ୍ଚି ଥିଲେ, ଯାହା ଏକ ମହିଳାଙ୍କ ପାଇଁ ଏକ ଭାରତୀୟ ରେକର୍ଡ ଥିଲା ।    

## 2014 ହିମସ୍ଖଳନ 
20 ମଇ2014 ମସିହାରେ, ନେପାଳରେ ମାଉଣ୍ଟ କାଞ୍ଚନଜଙ୍ଘାର ପଶ୍ଚୀମ ଅଂଶରେ ଓଲ୍ହାଇ ସେ ଏକ  ହିମସ୍ଖଳନରେ ଦୁଇ ଶର୍ପସ ସହିତ ଗାୟବ ହୋଇଯାଇଥିଲେ । ସେଥିରୁ ତିନିଙ୍କୁ ପରେ ହିମସ୍ଖଳନରେ ମୃତ୍ୟୁ ହେବାର ଘୋଷିତ କରାଗଲା ।   

## ଆଧାର
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ଶ୍ରେଣୀ:ଭାରତୀୟ ମହିଳା ଖେଳାଳି
ଚେକ୍ରୋବୋଲୁ ସ୍ୱାରୋ

**ଚେକ୍ରୋବୋଲୁ ସ୍ୱାରୋ** (ଜନ୍ମ୨୧ ନଭେମ୍ବର ୧୯୮୨ ମସିହାରେ ଡିଜୁଲ୍ମି ଗ୍ରାମରେ, ଫେକ ଜିଲ୍ଲା, ନାଗାଲ୍ୟାଣ୍ଡ ) ଜଣେ ଭାରତୀୟ ଧନୁର୍ଦ୍ଧର ଅଟନ୍ତି । ସେ କ୍ରମଶଃ ବୁସାନ, ଦକ୍ଷୀଣ କୋରିୟା ଏବଂ ଦୋହା, କତରରେ ଆୟୋଜିତ ୨୦୦୨ ଏସିଆ ଖେଳ ଏବଂ ୨୦୦୬ ଏସିଆ ଖେଳରେ ଧନୁର୍ଦ୍ଧର ଖେଳରେ ଭାରତକୁ ପ୍ରତିନିଧିତ୍ୱ କରନ୍ତି । ସେ ଟୁରିନ, ଇଟାଲୀରେ ଆୟୋଜିତ ୨୦୧୧ ବିଶ୍ୱ ଧନୁର୍ଦ୍ଧାରୀ ଚମ୍ପିଆନଶପରେ ରଜତ ପଦକ ବିଜେତା ଟିମର ସଦସ୍ୟ ରହିଛନ୍ତି । ଟୁରିନରେ ୨୦୧୧ ବିଶ୍ୱ ଧନୁର୍ଦ୍ଧାରୀ ଚମ୍ପିଆନଶପରେ ଟୀମ ଆୟୋଜନରେ ରଜତ ପଦକ ଜିତି ସେ ମହିଳା ଏବଂ ଟୀମର ଧନୁର୍ଦ୍ଧାରରେ ୨୦୧୨ ଗ୍ରୀଷ୍ମକାଳୀନ ଅଲିମ୍ପିକ ପାଇଁ ଯୋଗ୍ୟଥିଲେ ।

## ବ୍ୟାକ୍ତିଗତ ଜୀବନ 
ସ୍ୱାରୋ  ଦୀମାପୁର, ନାଗାଲ୍ୟାଣ୍ଡରେ ରହନ୍ତି । ସେ ନାଗାଲ୍ୟାଣ୍ଡ ସଶସ୍ତ୍ର ପୁଲିସ (ଏନଏପି)ରେ ପୁଲିସ ଅଧୀକ୍ଷକ (ଡୀଏସପି) ଆଧାରରେ କାମ କରୁଥିଲେ । ତାଙ୍କ ବଡ଼ ଭଉଣୀ, "ବସୁଜୋଲୁ ଏସ. ବେଦୀ", ଜଣେ ପୂର୍ବ ରାଷ୍ଟ୍ରୀୟ ଆର୍ଚର ଥିଲେ । ସେ ଏକ ଦଶକରୁ ଅଧିକ ସମୟ ପାଇଁ ଅନ୍ତଃରାଷ୍ଟ୍ରୀୟ ସ୍ତରରେ ପ୍ରତିସ୍ପର୍ଦ୍ଧା କରୁଥିଲେ, ଯାହା ଅନୁସାରେ ସେ ବହୁ ପଦକ ଜିତିଥିଲେ । ସ୍ୱାରୋ ୨୦୧୨ ଲଣ୍ଡନ ଅଲିମ୍ପିକ ଖେଳରେ ଭାରତର ପ୍ରତିନିଧିତ୍ୱ କରିଥିଲେ । ସେ ୬୪ ବର୍ଷ ଅନ୍ତରାଳ ପରେ ଅଲିମ୍ପିକରେ ଭାଗ ନେଉଥିବା ଦ୍ୱିତୀୟ ନାଗା ଆଥେଲିଟିକ୍ସ ଅଟେ ।

### ମାନ୍ୟତା 
* ଅର୍ଜୁନ ପୁରସ୍କାର ୨୦୧୩

## ଆଧାର
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ଶ୍ରେଣୀ:ଖେଳ
ଶ୍ରେଣୀ:ଭାରତୀୟ ମହିଳା ଖେଳାଳି
ସାଲିସିଲେଟ ବିଷକ୍ରିୟା

**ସାଲିସିଲେଟ ବିଷକ୍ରିୟା** (ଇଂରାଜୀ ଭାଷାରେ **Salicylate poisoning**, ଅନ୍ୟ ନାମ ଆସ୍ପିରିନ ବିଷକ୍ରିୟା (**aspirin poisoning**) କୁହାଯାଏ ଯେତେବେଳେ ଆସ୍ପିରିନ (aspirin) ଭଳି ସାଲିସିଲେଟ (salicylate) ଔଷଧ ଯୋଗୁ ଆକ୍ୟୁଟ ବା ତୀବ୍ର ଓ କ୍ରନିକ ବା ସ୍ଥାୟୀ ପ୍ରତିକ୍ରିୟା ହୋଇପାରେ । କାନନାଦ, ଅଇ (nausea), ଉଦର ଯନ୍ତ୍ରଣା (abdominal pain), ହାଇପରଭେଣ୍ଟିଲେସନ (fast breathing rate) ଆଦି ଲକ୍ଷଣମାନ ଏହି ରୋଗରେ ଦେଖାଯାଆନ୍ତି । କେଶ୍ ଜଟିଳ ହେଲେ ସେରେବ୍ରାଲ ଇଡିମା (Swelling of the brain) ପଲମୋନାରି ଇଡିମା (lungs), ବାତ (seizures), ନିମ୍ନ ରକ୍ତ ଶର୍କରା, ହୃଦ୍‌ରୋଧ
ଆଦି ବେମାରୀ ବାହାରେ । ରକ୍ତ ଶର୍କରା ସାଧାରଣ ଥିଲେ ମଧ୍ୟ ଡେକ୍ସଟ୍ରୋଜ ଉପକାରୀ ସାବ୍ୟସ୍ତ ହୁଏ । ବୃଦ୍ଧ ବୟସ୍କ ଲୋକଙ୍କର ଅଧିକ ସଙ୍କଟ ଥାଏ ।
 
## ଆଧାର 
## ବାହ୍ୟ ଲିଙ୍କ 
* 

ଶ୍ରେଣୀ:ଚିକିତ୍ସା ବିଜ୍ଞାନ
ଭି ଅନାମିକା

**ଭି ଅନାମିକା** ତାମିଲନାଡୁ ନୀଳାଙ୍କରାଇରେ ଜନ୍ମ ହୋଇଥିବା ଜଣେ ପାରମ୍ପରିକ ଚିତ୍ରକାର । ସେ ପ୍ରସିଦ୍ଧ ଚିତ୍ରକାର ଶ୍ରୀ ଏସ୍. ଧନପାଲଙ୍କ ଛାତ୍ରୀ । ସେ ୧୯୯୯ରେ ଚେନ୍ନାଇର ସରକାରୀ ଚିତ୍ରକଳା ମହାବିଗ୍ୟାଳୟରୁ ସ୍ନାତ୍ତକୋତ୍ତର ପାଇଥିଲେ । ନିଜର ପ୍ରଯୁକ୍ତି କୌଶଳ ବଢ଼ାଇବା ପାଇଁ ସେ ୨୦୦୫ରେ ସରକାରୀ ସଂଗ୍ରହାଳୟରୁ ସଂଗ୍ରହ ଉପରେ ଏକ କୋର୍ସ କରିଥିଲେ ।୨୦୦୬ରେ ଭ୍ରାମ୍ୟମାଣ ଛାତ୍ରୀ ରୂପେ ସ୍କଟଲ୍ୟାଣ୍ଡର ଏଡ଼ିନବର୍ଗ ପ୍ରିଣ୍ଟମେକରସ୍ ଷ୍ଟୁଡ଼ିଓରୁ ଜାପାନୀ *ଉଡ୍ ବ୍ଲକ୍ ପେଣ୍ଟିଂ* ଶିକ୍ଷା କରିବା ପାଇଁ ଯାଇଥିଲେ ।

## ସମ୍ମାନ
## ଆଧାର
ଶ୍ରେଣୀ:ଭାରତୀୟ ଚିତ୍ରକାର
ନାରୀ ଆଖିରେ ନିଆଁ

**ନାରୀ ଆଖିରେ ନିଆଁ**, ୨୦୦୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନମିତା ଦାସ ଏବଂ ସସ୍ମିତା ସାମଲ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
* ମିହିର ଦାସ
* ଦେବୁ ବୋଷ
* ବ୍ରଜ ସିଂହ
* ମୀନକେତନ
* ବବି ମିଶ୍ର
* ଉତ୍ତମ ମହାନ୍ତି
* ଅପରାଜିତା ମହାନ୍ତି
* ଜୟୀରାମ ସାମଲ
* କୁନା ତ୍ରିପାଠୀ
* ଦୀପା ସାହୁ
* ମିଠୀ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ଅରୁଣ ମନ୍ତ୍ରୀ, ମଳୟ ମିଶ୍ର, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ପଙ୍କଜ ଜାଲ୍, ସେଲୁ ମହାନ୍ତି, ଶକ୍ତି ମିଶ୍ର, ଇରା ମହାନ୍ତି, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୩ର ଓଡ଼ିଆ କଥାଚିତ୍ର
ଭାରତୀ ଖେର୍

**ଭାରତୀ ଖେର୍** (ଜନ୍ମ ୧୯୬୯) ଜଣେ ଭାରତୀୟ ସମସାମୟିକ କଳାକାର । ସେ ଜଣେ ଚିତ୍ରକାର ଓ ସ୍ଥପତି ମଧ୍ୟ । ସେ ତାଙ୍କ କାମରେ ଭାରତୀୟ ମହିଳା ଲଗାଉଥିବା ବିନ୍ଦିକୁ ପ୍ରାଧାନ୍ୟ ଦିଅନ୍ତି ।

## ଆଦ୍ୟ ଜୀବନ 
ଖେର୍ ୧୯୬୯ରେ ଲଣ୍ଡନରେ ଜନ୍ମ ହୋଇଥିଲେ । ସେ ଚିତ୍ରକଳା ପଢ଼ିଥିଲେ ଓ ୧୯୯୧ରେ ନ୍ୟୁକ୍ୟାସେଲ୍ ପଲିଟେକନିକରୁ ସ୍ନାତ୍ତକ ଅର୍ଜନ କରିଥିଲେ । ୨୩ ବର୍ଷରେ ସେ ନୂଆଦିଲ୍ଲୀ ଆସିଥିଲେ, ଯେଉଁଠାରେ ସେ ବର୍ତ୍ତମାନ ପର୍ଯ୍ୟନ୍ତ ଅଛନ୍ତି । ସେ ଭାରତୀୟ ସମସାମୟିକ କଳାକାର ସୁବୋଧ ଗୁପ୍ତାଙ୍କୁ ବିବାହ କରିଥିଲେ। ସେ ବିଭିନ୍ନ ପ୍ରକାରର ବିନ୍ଦି ଓ କାନ୍ଥରେ ଓହଳା ଯାଇ ପାରୁଥିବା ପଶୁ ମୂର୍ତ୍ତି ତିଆରି କରନ୍ତି । 

## ସମ୍ମାନ 
## ଆଧାର
ବବି ଏଲ୍ୟୋସିୟସ

*ବବି ଏଲ୍ୟୋସିୟସ*'' (ଜନ୍ମ ୨୨ ଜୁନ  ୧୯୭୪) ଭାରତର ଜଣେ ମହିଳା ଆଥଲେଟ ଅଟନ୍ତି, ଯିଏ ଏବେ "ତିରୁବନନ୍ତପୁରମ" କେରଳରେ ରହୁଛନ୍ତି । ତାଙ୍କର ଭାରତୀୟ ଏବଂ ଦକ୍ଷୀଣ ଏସିଆ ଖେଳରେ ୧୯୯୫ ଏବଂ ୨୦୧୨ ମଧ୍ୟରେ ଉଞ୍ଚା ଡିଆଁରେ ରେକର୍ଡ ରହିଛି । ତାଙ୍କର ୧.୯୧ ମୀଟର ଡିଆଁର ରେକର୍ଡ ୨୦୧୨ ମସିହାରେ କର୍ନାଟକର ସହାନାକୁମାରୀଦ୍ୱାରା ଭଙ୍ଗା ଯାଇଥିଲା । ବବି "ଏଥେନ୍ସ ଅଲିମ୍ପିକ"ରେ ଭାଗନେଇଥିଲେ । ୨୦୦୨ମସିହା ଏସିଆ ଖେଳରେ ରଜତ ପଦକ ଏବଂ ଜକାର୍ତା ଏସିଆ ଚାମ୍ପିଆନସିପରେ ସ୍ୱର୍ଣ୍ଣ ପଦକ ଜିତିଥିଲେ ।

ବବିଙ୍କ ଜନ୍ମ "ଚେମ୍ପେରୀ", କନ୍ନୁର, କେରଳ, ଭାରତରେ ହୋଇଥିଲା । ବବି ସମଗ୍ର ଦୁନିଆରେ ବହୁବାର ଭ୍ରମଣ କରିଛନ୍ତି ଏବଂ ଶେଷରେ ଶ୍ରୟୁସବେରୀ, ଯୁନାଇଟେଡ କିଙ୍ଗଡମରେ ୨୦୦୯ ମସିହା ପର୍ଯ୍ୟନ୍ତ ରହିଥିଲେ । ବର୍ତ୍ତମାନ ସେ କେରଳ ରାଜ୍ୟ ଖେଳ ପରିଷଦ ତିରୁବନନ୍ତପୁରମରେ ସହାୟକ ସଚୀବ (ଟେକେନିକ) ରୂପେ କାମ କରୁଛନ୍ତି । ତାଙ୍କର ବିବାହ ଜଣେ ପତ୍ରକାର, ସହାଜନ ସକାରୀୟଙ୍କ ସହ ଜୋଇଥିଲା । ତାଙ୍କର ତିନୋଟି ସନ୍ତାନ ଅଛନ୍ତି, ସ୍ଟିଫନ ହୋଲ୍ମ ସକାରୀୟା, ଗଙ୍ଗୋତ୍ରୀ ସକାରିୟା ଏବଂ ରିତ୍ୱିକ ସକାରିୟା । ସେ କାଲିକଟ ବିଶ୍ୱବିଦ୍ୟାଳୟର ପୂର୍ବ ଛାତ୍ରା ଅଟନ୍ତି ।

## ଉପଲବ୍ଧି
## ଆଧାର
ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ଶ୍ରେଣୀ:ଖେଳ
ଶ୍ରେଣୀ:ଭାରତୀୟ ମହିଳା ଖେଳାଳି
ବି ପ୍ରଭା

**ବି. ପ୍ରଭା** (୧୯୩୩-୨୦୦୧) ମୁଖ୍ୟତଃ ତୈଳଚିତ୍ର କରୁଥିବା ଜଣେ ପ୍ରସିଦ୍ଧ ଭାରତୀୟ ଚିତ୍ରକର । ସେ କାନଭାସ୍ ଉପରେ ଗୋଟିଏ ପ୍ରଭାବକାରୀ ରଙ୍ଗରେ ଚିତ୍ର କରନ୍ତି । ମୃତ୍ୟୁ ବେଳକୁ ତାଙ୍କର ଚିତ୍ର ପାଖାପାଖି ୫୦ଟି ପ୍ରଦର୍ଶନୀରେ ପ୍ରଦର୍ଶନ କରାଯାଇଥିଲା ଓ ଭାରତର *ନ୍ୟାସନାଲ୍ ଗ୍ୟାଲେରି ଅଫ୍ ମଡ଼ର୍ଣ୍ଣ ଆର୍ଟ*ରେ କେତେକ ଗୁରୁତ୍ୱପୂର୍ଣ୍ଣ ସଂଗ୍ରହରେ ସ୍ଥାନ ପାଇଥିଲା ।

## ଆଧାର
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୨୦୦୧ ମୃତ୍ୟୁ
ତୋ' ପାଇଁ

'''ତୋ' ପାଇଁ''' ୨୦୦୫ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁମିତା ଧର ଏବଂ ଆଭା ପଣ୍ଡା । ଆଭା ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ସଂଳାଚ ରଚନା କରିଥିଲେ । ଅନିଲ ଦୁବେ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ, ପଙ୍କି ପ୍ରଧାନ, ପ୍ରତ୍ୟୁଷ ଏବଂ ନମ୍ରତା ଥାପା । ବବି ମିଶ୍ର, ମୋହିନୀ ଶିଳାଲିପି, ହର ପଟ୍ଟନାୟକ, ମିହିର ଦାସ, ପ୍ରିୟଙ୍କା ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସମ୍ବିତ
* ପିଙ୍କି ପ୍ରଧାନ
* ପ୍ରତ୍ୟୁଷ
* ନମ୍ରତା ଥାପା
* ବବି ମିଶ୍ର
* ମୋହିନୀ ଶିଳାଲିପି
* ହର ପଟ୍ଟନାୟକ
* ମିହିର ଦାସ
* ପ୍ରିୟଙ୍କା ମହାପାତ୍ର

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ବସନ୍ତରାଜ ସାମଲ, ମନ୍ମଥ ମିଶ୍ର ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ବିଭୁ କିଶୋର, ତପୁ ମିଶ୍ର, ଶକ୍ତି ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ଟେଷ୍ଟିକୁଲାର ଟର୍ସନ

thumb

**ଟେଷ୍ଟିକୁଲାର ଟର୍ସନ** (ଇଂରାଜୀ ଭାଷାରେ **Testicular torsion**) ସମ୍ଭବ ହୁଏ ଯେତେବେଳେ ଟେସ୍ଟିସ ବା ମୁଷ୍କ‌କୁ ଝୁଲାଉଥିବା ସ୍ପର୍ମାଟିକ କର୍ଡ (spermatic cord) ମୋଡ଼ିହୋଇଯାଏ ଓ ଏହା ଫଳରେ ଟେସ୍ଟିସର ରକ୍ତ ସରବରାହ (blood supply) ବନ୍ଦ ହୋଇଯାଏ । ପ୍ରାୟ ୪୦% ରୋଗୀଙ୍କର ଅର୍କିଡେକ୍ଟୋମି (removal of the testicle) ଅପରେଶନ କରି ଟେସ୍ଟିସକୁ ବାହାର କରିଦିଆଯାଏ । ତୁରନ୍ତ ଟେସ୍ଟିସ ଯନ୍ତ୍ରଣା ଭୋଗୁଥିବା ରୋଗୀଙ୍କ ମଧ୍ୟରୁ ୧୦% ରୋଗୀ ଏହି ରୋଗରେ ପୀଡ଼ିତ ହୋଇଥାଆନ୍ତି ।
 
## ଏହା ମଧ୍ୟ ଦେଖନ୍ତୁ 
*Ovarian torsion – equivalent condition of the female reproductive system.

## ଆଧାର 
## ବାହ୍ୟ ଲିଙ୍କ 
*Photos  of swollen, excised, and detorsed testicles of patient who sought treatment within four hours of onset of pain.

ଶ୍ରେଣୀ:ଚିକିତ୍ସା ବିଜ୍ଞାନ
ମାୟା ବର୍ମାନ

**ମାୟା ବର୍ମାନ୍** (ଜନ୍ମ ୧୯୭୧) ଫ୍ରାନ୍ସରେ ରହୁଥିବା ଏକ ଭାରତୀୟ ପରିବାରର ସମସାମୟିକ କଳାକାର ।

## ଜୀବନ
## ଆଧାର
ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଦୀପିକା କୁମାରୀ

**ଦୀପିକା କୁମାରୀ** (ଜନ୍ମ ୧୩ ଜୁନ ୧୯୯୪) ଜଣେ ଭାରତୀୟ ଏଥେଲେଟିକ୍ସ ଅଟନ୍ତି ଯିଏ ଧନୁର୍ଦ୍ଧାର ପ୍ରତିଯୋଗୀତାରେ ଭାଗନେଇଥିଲେ, ବର୍ତ୍ତମାନରେ ବିଶ୍ୱ ଧନୁର୍ଦ୍ଧର ରାଙ୍କିଙ୍ଗରେ ବିଶ୍ୱ ନମ୍ବର ୫ରେ ଥିଲେ । ମହିଳାମାନଙ୍କ ବ୍ୟକ୍ତିଗତ ରିକର୍ବ ଆୟୋଜନରେ ସେ ୨୦୧୦ ମସିହା ରାଷ୍ଟ୍ର ମଣ୍ଡଳ ଖେଳରେ ସ୍ୱର୍ଣ୍ଣ ପଦକ ଜିତିଥିଲେ । ସେ ଡୋଲା ବାନାର୍ଜୀ ଏବଂ ବାମ୍ବଳା ଦେବୀଙ୍କ ସହିତ ମହିଳା ଟୀମ ରିକର୍ବ ଘଟଣାରେ ଏକ ପ୍ରତିଯୋଗିତାରେ ସ୍ୱର୍ଣ୍ଣ ପଦକ ଜିତିଥିଲେ ।   

କୁମାରୀ ଲଣ୍ଡନରେ ୨୦୧୨ ଗ୍ରୀଷ୍ମକାଳୀନ ଅଲିମ୍ପିକ ପାଇଁ ଅର୍ହତା ପ୍ରାପ୍ତ କରିଥିଲେ, ଯେଉଁଠାରେ ସେ ୨୦୧୨ ମସିହା ଗ୍ରୀଷ୍ମକାଳୀନ ଅଲିମ୍ପିକରେ ଧନୁର୍ଦ୍ଧର-ମହିଳା ବ୍ୟକ୍ତିଗତ ଟୀମ ଏବଂ ୨୦୧୨ ଗ୍ରୀଷ୍ମକାଳୀନ ଅଲିମ୍ପିକରେ ଧନୁର୍ଦ୍ଧର-ମହିଳା ବ୍ୟକ୍ତିଗତ ଟୀମରେ ଭାଗନେଇଥିଲେ । ଏହି ଖେଳର ଅନ୍ତରାର୍ଦ୍ଧରେ ସେ ଅଷ୍ଟମ ସ୍ଥାନରେ ପରିଷ୍କରଣ କରିଥିଲେ ।

୨୦୧୨ ମସିହାରେ ଭାରତର ରାଷ୍ଟ୍ରପତି ପ୍ରଣବ ମୁଖାର୍ଜୀଙ୍କଦ୍ୱାରା କୁମାରୀଙ୍କୁ ଭାରତର ଦ୍ୱିତୀୟ ସବୁଠାରୁ ଅଧିକ ଖେଳ ପୁରସ୍କାର ରୂପେ **ଅର୍ଜୁନ ପୁରସ୍କାର**ରେ ସମ୍ମାନିତ କରାଯାଇଥିଲା । ଫେବୃୟାରୀ ୨୦୧୪ ମସିହାରେ, ତାଙ୍କୁ FICCI ବର୍ଷ ପୁରସ୍କାର ଖେଳାଳୀ ଋପେ ସମ୍ମାନିତ କରାଯାଇଥିଲା । ଭାରତ ସରକାର ତାଙ୍କୁ ୨୦୧୬ ମସିହାରେ **ପଦ୍ମଶ୍ରୀ** ନାଗରୀକ ସମ୍ମାନରେ ସମ୍ମାନିତ କରିଥିଲେ ।
 
## ପ୍ରାରମ୍ଭିକ ଜୀବନ 
ଦୀପିକା କୁମାରୀଙ୍କ ଜନ୍ମ ରାଞ୍ଚୀ ମେଡିକାଲ କଲେଜରେ ଜଣେ ନର୍ସ ଗୀତା ମେହତା, ଜଣେ ଅଟୋ ରିକ୍ସା ଡ୍ରାଇଭର ଶିବନାରାୟଣ ମେହତାଙ୍କଠାରୁ ହୋଇଥିଲା । ତାଙ୍କ ମାତା-ପିତା ରାଞ୍ଚୀରୁ ୧୫ କି.ମି ଦୂର ରତ୍ତୁ ଛତୀ ଗ୍ରାମରେ ବାସ କରନ୍ତି । ଜଣେ ଶିଶୁ ଋପେ, ସେ ପଥର ସହିତ ଆମ୍ବ ପାଇଁ ଲକ୍ଷ କରି ଧନୁର୍ଦ୍ଧାର ବିଦ୍ୟା ଶିଖୁଥିଲେ ।

ଦୀପିକା ୨୦୦୫ ମସିହାରେ ନିଜ ପ୍ରଥମ ସଫଳତା ଅର୍ଜିତ କରିଥିଲେ, ସେତେବେଳେ ସେ ଅର୍ଜୁନ ଧନୁର୍ବିଦ୍ୟା ଏକାଡେମୀରେ ପ୍ରବେଶ କରିସାରିଥିଲେ, ଯାହା ରାଜ୍ୟର ମୁଖ୍ୟମନ୍ତ୍ରୀଙ୍କ ପତ୍ନୀ ମୀରା ମୁଣ୍ଡା ସ୍ଥାପିତ କରିଥିଲେ ।

## ଆୱାର୍ଡ 
## ଆଧାର
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ଶ୍ରେଣୀ:ଖେଳ
ଶ୍ରେଣୀ:ଭାରତୀୟ ମହିଳା ଖେଳାଳି
ଅଲେଖ ଚନ୍ଦ୍ର ବିଶ୍ୱାଳ

**ଅଲେଖ ଚନ୍ଦ୍ର ବିଶ୍ୱାଳ**(ଜନ୍ମ : ୦୬ ଜାନୁଆରୀ ୧୯୫୪) ଜଣେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରପ୍ରାପ୍ତ ଗୀତିକାର । ଚଳଚ୍ଚିତ୍ର ଗୀତ ବ୍ୟତିତ, ସେ ଗୀତିକବିତା ଓ ଭକ୍ତିସଙ୍ଗୀତ ମଧ୍ୟ ଲେଖିଥାନ୍ତି । ଏଯାବତ ସେ ୯୦୦୦ରୁ ଅଧିକ ଗୀତ, ୭୦୦ରୁ ଅଧିକ ସିଡ଼ି ଓ ୧୭ଟି ଓଡ଼ିଆ ଚଳଚ୍ଚିତ୍ରପାଇଁ ଗୀତରଚନା କରିସାରିଲେଣି । ସେ କେନ୍ଦ୍ର ସରକାରଙ୍କ ଚାକିରିରୁ ସେବାନିବୃତ ହୋଇ ସାରିଛନ୍ତି ।

## ଜୀବନୀ 
ଅଲେଖ ୧୯୫୪ ମସିହାରେ ଯାଜପୁର ଜିଲ୍ଲାର ସୋଲପାଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅଙ୍ଗୁର ବିଶ୍ୱାଳ ଓ ମାତାଙ୍କ ନାମ କୁମୁଦିନୀ ଥିଲା । ଅଲେଖ, କଲେଜରେ ପାଠପଢିବା ସମୟରୁ ଗୀତରଚନାରେ ମନୋନିବେଶ କରିଥିଲେ । ୧୯୭୫ମସିହାରେ ସେ ଆକାଶବାଣୀ କଟକର ଗୀତିକାର ଭାବରେ ସ୍ୱୀକୃତି ଲାଭ କରିଥିଲେ । 

## ଲୋକପ୍ରିୟ ଗୀତ 
* ଆସିଥିଲି କାଳିଆ ତୋ ଦରଶନ ପାଇଁରେ
* କେମିତି ସହିବ ଛାତି ତମେ ଯଦି ଆଉ କାର ବଧୁ ବେଶ ସାଜିବ
* ବିରହିଣୀ ରାଧିକା ମୁଁ ଏ ବାସନ୍ତୀ କୁଞ୍ଜେ
* ତତେ ମୋ ରାଣ ଦେଲି ଆଲୋ ବାଇଚଢେଇ
* ଛଅ ଖଣ୍ଡ କାଠରେ ମୋ ହେବ ସବାରୀ
* ପ୍ରେମ ଭକତିର ବର୍ଣ୍ଣବୋଧ ଗୀତଗୋବିନ୍ଦ
* ଖଟା ହେଲା ପଛେ ହାଣ୍ଡିକ ଦହି
* କଳସୀରେ ଗଙ୍ଗାଜଳ
* ସେଇ ବର୍ଷା, ସେଇ ରାତି ମନେପଡେ
* ଜହ୍ନ କହୁଛି, ଏଇ ରାତି କହୁଛି

## ରଚିତ ପୁସ୍ତକ 
* ଜଗନ୍ନାଥ ଭଜନମାଳା : ଜୀବନର ଶେଷବନ୍ଧୁ
* ଗୀତ ମଞ୍ଜରୀ
* ସାକାର ବ୍ରହ୍ମ
* ଗୀତି ମନ୍ଦାର
* ଅମୃତ ଭାରତୀ
* ସମ୍ପର୍କର ସ୍ୱର
* ସାବିତ୍ରୀ ବ୍ରତ(ଗୀତିରୂପ)
* ଶ୍ରୀହନୁମାନ ଚାଳିଶା(ଓଡ଼ିଆ ରୂପାନ୍ତର)
* ବଂଶୀ ବିଳାସ ୨୦୧୯ (ଧର୍ମଗ୍ରନ୍ଥ ଷ୍ଟୋର, କଟକ)
* ଶିବରଞ୍ଜନୀ (ଧର୍ମଗ୍ରନ୍ଥ ଷ୍ଟୋର, କଟକ)
* ମାୟାମାଧବ (ଧର୍ମଗ୍ରନ୍ଥ ଷ୍ଟୋର, କଟକ)

## ଓଡ଼ିଆ କଥାଚିତ୍ର 
* କସ୍ତୁରୀ
* କିଏ କାହାର
* ଉଦଣ୍ଡୀ ସୀତା
* ଗଙ୍ଗା ଯମୁନା
* ପଞ୍ଜୁରି ଭିତରେ ସାରୀ
* ଲାଲ ଟୁକ୍ ଟୁକ୍ ସାଧବବୋହୂ

## ସମ୍ମାନ ଓ ପୁରସ୍କାର 
* ନବରୂପା ରାଜ ଗୀତିକବିତା ସମ୍ମାନ - ୨୦୦୨ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଓମ୍ ଶାନ୍ତି ଓମ୍

**ଓମ୍ ଶାନ୍ତି ଓମ୍** ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ପ୍ରଶାନ୍ତ ଏହି କଥାଚିତ୍ରଟିର ପ୍ରଯୋଜନା କରିଥିଲେ, କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ, ନିର୍ଦ୍ଦେଶନା ଦେଇଥିଲେ ଏବଂ ସମ୍ପାଦନା କରିଥିଲେ । ସଙ୍ଗୀତ ନିର୍ଦ୍ଦେଶକ ମନ୍ମଥ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ ଏବଂ ଲିପି ପରିଡ଼ା । ମିହିର ଦାସ, ଉତ୍ତମ ମହାନ୍ତି, ଅନିତା ଦାସ, ମୀନକେତନ, ହରିହର ମହାପାତ୍ର, ଅଶ୍ରୁମୋଚନ ମହାନ୍ତି, ଦୀପକ ପରିଡ଼ା, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ଗୁନ୍‌ଗୁନ୍ ଏହି କଥାଚିତ୍ରଟିରେ ଶିଶୁ କଳାକାର ଭାବରେ ଏବଂ ଲିପି ପରିଡ଼ା ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

## ଅଭିନୟ
* ସିଦ୍ଧାନ୍ତ ମହାପାତ୍ର
* ଅନୁ ଚୌଧୁରୀ
* ଲିପି ପରିଡ଼ା
* ମିହିର ଦାସ
* ଉତ୍ତମ ମହାନ୍ତି
* ଅନିତା ଦାସ
* ମୀନକେତନ
* ହରିହର ମହାମାତ୍ର
* ଅଶ୍ରୁମୋଚନ ମହାନ୍ତି
* ଦୀପକ ପରିଡ଼ା
* ଜୟୀରାମ ସାମଲ
* ଗୁନ୍‌ଗୁନ୍‌

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ମନ୍ମଥ ମିଶ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଇରା ମହାନ୍ତି, ଶୈଳଭାମା ମହାପାତ୍ର, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ମନର ମାନସୀ

**ମନର ମାନସୀ** ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଯୋଗେନ୍ଦ୍ର କୁମାର ସାହୁ । ତୁଷାରକାନ୍ତ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ କେ, ପ୍ରଜ୍ଞା, ଅଜିତ ଦାସ ଆଦି କଳାକାରମାନେ ଏହି କଥାଚିତ୍ରଟି ବିଭିନ୍ନ ଭୂମିକାରେ ଅଭିନୟ କରିଥିଲେ ।
* ସୋନାଲି
* କେ କେ
* ପ୍ରଜ୍ଞା ଖଟୁଆ
* ଅଜିତ ଦାସ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସୁନୀଲ ଦଳେଇ । ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ଅନ୍ତରା ଚକ୍ରବର୍ତ୍ତୀ, ତାରିକ୍ ଅଜିଜ୍, ଖ୍ୟାତି ପ୍ରକାଶ, ଶଶାଙ୍କ ଶେଖର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ନାୟକ ନୁହେଁ ଖଳନାୟକ

**ନାୟକ ନୁହେଁ ଖଳନାୟକ** ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟି ବଙ୍ଗଳା ଭାଷାରେ ଏବଂ ଓଡ଼ିଆ ଭାଷାରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କନ୍ଦୋଇ । ରତନ ଅଧିକାରୀ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ରଚନା ବାନାର୍ଜୀ । ଲକେଟ ଚାଟାର୍ଜୀ, ରଜତଭ ଦତ୍ତ, ତାପସ ପାଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅନୁଭବ ମହାନ୍ତି
* ରଚନା ବାନାର୍ଜୀ
* ଲକେଟ ଚାଟାର୍ଜୀ
* ରଜତଭ ଦତ୍ତ
* ତାପସ ପାଲ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅନୁପମ ଦତ୍ତ । ଅରୁଣ ମନ୍ତ୍ରୀ, ଯତିନ୍ଦ୍ର ପ୍ରଧାନ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦୀପ୍‌ମାଲା, ମହ‌ମଦ ନ‌‌ସିର୍, ପମି, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ଶ୍ରେଣୀ:କଥାଚିତ୍ର ପ୍ରକଳ୍ପରେ ଆଧାର ଯୋଡ଼ା ହେବାକୁ ଥିବା ପ୍ରସଙ୍ଗ
ଶିଖା ଶର୍ମା

**ଶିଖା ଶର୍ମା** (ଜନ୍ମ ୧୯ ନଭେମ୍ବର, ୧୯୫୮) ଭାରତର ତୃତୀୟ ସବୁଠାରୁ ବଡ଼ ନିଜସ୍ୱ କ୍ଷେତ୍ରର ବ୍ୟାଙ୍କ "*ଆକ୍ସିସ ବ୍ୟାଙ୍କ*"ର ପ୍ରବନ୍ଧ ନିର୍ଦ୍ଦେଶକ ଏବଂ ମୁଖ୍ୟ କାର୍ଯ୍ୟକାରୀ ଅଧିକାରୀ ଅଟନ୍ତି । ଶିଖା ୨୦୦୯ ମସିହାରେ ଆକ୍ସିସ ବ୍ୟାଙ୍କରେ ଏକ ନେତା ରୂପେ ସାମିଲ ହୋଇଥିଲେ । ସେ ଆକ୍ସିସ ବ୍ୟାଙ୍କରେଏକ ବ୍ୟାପକ ଶ୍ରେଣୀର କର୍ପୋରେଟ ଏବଂ ରିଟେଲ ବ୍ୟାଙ୍କିଙ୍ଗ ଉତ୍ପାଦରେ ବଳ ସହିତ ବଦଳାଇବା ପାଇଁ ଧ୍ୟାନ କେନ୍ଦ୍ରୀତ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ଭାରତୀୟ ସେନାରେ ଜଣେ ଅଧିକାରୀଙ୍କ କନ୍ୟା, ଶିଖାଙ୍କ ଜନ୍ମ ୧୯ ନଭେମ୍ବର ୧୯୫୮ ମସିହାରେ ହୋଇଥିଲା । ତାଙ୍କ ପିତା ଜଣେ ସେନା ଥିଲେ, ଶର୍ମା ପରିବାର ସମଗ୍ର ଦେଶରେ ଚର୍ଚ୍ଚିତ ଥିଲେ ଏବଂ ଶିଖା ଦିଲ୍ଲୀରେ ଲୋରେଟୋ କନଭେଣ୍ଟଦ୍ୱାରା ନିଜ ବିଦ୍ୟାଳୟର ପାଠପଢ଼ା ପୂରଣ କରିବା ପୂର୍ବରୁ ବହୁ ସହରରେ ସାତୋଟି ସ୍କୁଲରେ ଭାଗନେଇଥିଲେ ।

## ଆଧାର
ରୀନା କୌଶାଳ ଧରମଶକ୍ତୁ

**ରୀନା କୌଶାଳ ଧରମଶକ୍ତୁ** (ହିନ୍ଦୀ:रीना कौशिक धर्मशक्ति, ୧୯୭୦ ମସିହାରେ ଜନ୍ମ) ଦକ୍ଷିଣ ଧ୍ରୁବରେ ସ୍କୀର ପ୍ରଥମ ଭାରତୀୟ ମହିଳା ଅଟନ୍ତି ।

## ପ୍ରାରମ୍ଭିକ ଜୀବନ 
ରୀନା ପଞ୍ଜାବ, ଭାରତରେ ଏକ ହିନ୍ଦୁ ପରିବାରରେ ଜନ୍ମ ହୋଇଥିଲେ । ତାଙ୍କ ପିତା ଜଣେ ପଞ୍ଜାବୀ ଥିଲେ ଏବଂ ମାତା ଉତ୍ତର ପ୍ରଦେଶରୁ ଥିଲେ । ସେ ଦାର୍ଜିଲିଙ୍ଗରେ ବଡ଼ ହୋଇ ସେଠାରେ ହିମାଳୟ ପର୍ବତାରୋହଣ ସଂସ୍ଥାନରେ ପର୍ବତାରୋହଣ ପାଠ୍ୟକ୍ରମରେ ଭାଗନେଇଥିଲେ । ସେ ବହୁ ଅଭିଯାନ ଚଲେଇଛନ୍ତି । ତାଙ୍କ ପିତା **ଲବ ରାଜ ସିଂ ଧରମଶକ୍ତୁ** ଜଣେ ସଫଳ ପର୍ବତାରୋହୀ ଅଟନ୍ତି । ସେ ମାଉଣ୍ଟ ଏଭରେଷ୍ଟ ଶିଖର ପର୍ଯ୍ୟନ୍ତ ପହଞ୍ଚି ଯାଇଥିଲେ ଓ ୩୮ରୁ ଅଧିକ ଶୃଙ୍ଗ ପର୍ଯ୍ୟନ୍ତ ଚଢିଛନ୍ତି ।  

## ଉପଲବ୍ଧି 
୨୯ ଡିସେମ୍ବର ୨୦୦୯ ମସିହାରେ, ରୀନା ଆଠ-ସ୍ତ୍ରୀ **ରାଷ୍ଟ୍ର ମଣ୍ଡଳ ଟୀମ** **Kaspersky Commonwealth Antarctic Expedition** ଭାଗ ରୂପେ ଐତିହାସିକ ସ୍କୀ-ରନ ବନେଇଥିଲେ, ଯେଉଁଥିରେ ସେ ୯୦୦ କିଲୋମିଟର ଆଣ୍ଟାର୍କାଟିକ ବରଫ ଟ୍ରେକ୍ ପାରି କରି ରାଷ୍ଟ୍ରମଣ୍ଡଳର ସ୍ଥାପନ କରିଥିଲେ ।

## ଆଧାର
## ବାହାର ଲିଙ୍କ
*Delhiite is first Indian woman to ski to South Pole
*First Indian woman to ski to the South Pole 

ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
କ୍ଲସ୍ଟର ମୁଣ୍ଡ ବିନ୍ଧା

**କ୍ଲସ୍ଟର ମୁଣ୍ଡ ବିନ୍ଧା** ବା **ସିଏଚ** (ଇଂରାଜୀ ଭାଷାରେ **Cluster headache** or **CH**) ଏକ ସ୍ନାୟବିକ ରୋଗ (neurological disorder) ଯେଉଁଥିରେ ମୁଣ୍ଡର ଗୋଟିଏ ପାଖରେ ପୁନଃପୌନିକ ମୁଣ୍ଡ ବିନ୍ଧା ହୁଏ, ବିଶେଷତଃ ଆଖି ଚାରିପାଖରେ ହୁଏ । ଏହି ଲକ୍ଷଣ ସମସ୍ତ ୫ ମିନିଟରୁ ୩ ଘଣ୍ଟା ପର୍ଯ୍ୟନ୍ତ ରହେ । ଦଳ ହୋଇ ଏହି ମୁଣ୍ଡବିନ୍ଧ ହେଉଥିବାରୁ ଏହାକୁ ଦଳଗତ ବା କ୍ଲସ୍ଟର ମୁଣ୍ଡବିନ୍ଧା ଓ ଇଂରାଜୀରେ କ୍ଲସ୍ଟର ହେଡାକ୍ କୁହାଯାଏ ।  ଏହାକୁ ଆତ୍ମଘାତୀ ମୁଣ୍ଡବିନ୍ଧା ("suicide headaches") ମଧ୍ୟ କୁହାଯାଏ ।

## ଆଧାର 
## External links
ଶ୍ରେଣୀ:ଚିକିତ୍ସା ବିଜ୍ଞାନ
ଇଲୁସ୍ ଆହୁଲ୍‌ୱାଲିଆ

**ଇଲୁସ୍ ଜଜ୍ ଆହୁଲୱାଲିଆ** ଜଣେ ଭାରତୀୟ କଳାକାର, ବ୍ରାଣ୍ଡ ଆମ୍ବାସ୍ୟାଡର, ଓ ବ୍ୟବସାୟୀ ।

## ଜୀବନ
ସେ ପ୍ରଥମେ ସାନୱାରସ୍ଥିତ ଲରେନସ୍ ବିଦ୍ୟାଳୟରେ ଚିତ୍ର ଶିକ୍ଷା ଲାଭ କରିଥିଲେ । ସେ ଜଣେ ଭାରତୀୟ ଆର୍ମି ଅଧିକାରୀଙ୍କୁ ବିବାହ କରିଥିଲେ ଓ ତାଙ୍କର ଦୁଇଟି ଝିଅ ଅଛନ୍ତି । ୧୯୯୮ରେ ଦିଲ୍ଲୀ ପ୍ରଦର୍ଶନୀରେ ସେ ପ୍ରଥମେ ତାଙ୍କର କଳା ବିକ୍ରି କରିଥିଲେ ।

## ଆଧାର
ଶ୍ରେଣୀ:ଭାରତୀୟ ଉଦ୍ୟୋକ୍ତା
ବୃନ୍ଦାବନ ଦାସ

**ବୃନ୍ଦାବନ ଦାସ** ଜଣେ ଓଡ଼ିଆ କବି । ସେ ଆନୁମାନିକ ଷୋଡ଼ଶ ଶତାବ୍ଦୀର ଜନ୍ମଗ୍ରହଣ କରିଥିଲେ । ବୃନ୍ଦାବନ ଦାସ ଗୀତଗୋବିନ୍ଦର ପ୍ରଥମ ଓଡ଼ିଆ ଅନୁବାଦକ । ତାଙ୍କ ରଚିତ ଗ୍ରନ୍ଥ 'ରସବାରିଧି' ପଣ୍ଡିତ ଆର୍ତ୍ତବଲ୍ଲଭ ମହାନ୍ତିଙ୍କଦ୍ୱାରା ସମ୍ପାଦିତ ହୋଇ ପ୍ରାଚୀ ସମିତି ପକ୍ଷରୁ ପ୍ରକାଶିତ ହୋଇଥିଲା ।

## ଆଧାର 
ଶ୍ରେଣୀ:ଓଡ଼ିଆ କବି
ହତ୍ୟା (ଓଡ଼ିଆ କଥାଚିତ୍ର)

**ହତ୍ୟା**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶରତ ଚନ୍ଦ୍ର ପଟ୍ଟନାୟକ ଏବଂ ଅଜୟ କର 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ପଣ ଏବଂ ଅନ୍ୱେଷା । କାଳୀ, ଜ୍ୟୋତି, ଇଲୁ ବାନାର୍ଜୀ, ସୁରେଶ ବଳ, ଚକ୍ରଧର ଜେନା, ବିଶ୍ୱଭୂଷଣ ପଣ୍ଡା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ଅର୍ପଣ
* ଅନ୍ୱେଷା
* କାଳୀ
* ଜ୍ୟୋତି
* ଇଲୁ ବାନାର୍ଜୀ
* ସୁରେଶ ବଳ
* ଚକ୍ରଧର ଜେନା
* ବିଶ୍ୱଭୂଷଣ ପଣ୍ଡା
* ବାବୁ ପ୍ରଧାନ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଏସ୍. ଚନ୍ଦ୍ରକାନ୍ତ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଦୁର୍ଗା ଶକ୍ତି ନାଗପାଳ

**ଦୁର୍ଗା ଶକ୍ତି ନାଗପାଳ** (ଜନ୍ମ ୨୫ ଜୁନ ୧୯୮୫) ଜଣେ ଭାରତୀୟ ପ୍ରଶାସକ, ଭାରତୀୟ ପ୍ରଶାସନିକ ସେବାର ଉତ୍ତର ପ୍ରଦେଶର କାର୍ଡରେ ସିଭିଲ ସେବକ ଏବଂ ଅଧିକାରୀ ଅଟନ୍ତି । କୃଷି ମନ୍ତ୍ରାଳୟ ଭାରତର କେନ୍ଦ୍ରୀୟ କୃଷି ଏବଂ କୃଷକ କଲ୍ୟାଣ ମନ୍ତ୍ରୀଙ୍କୁ ବିଶେଷ ଅଧିକାରୀ ରୂପେ ମୁତୟନ କରାଯାଇଥାଏ । ଗୌତମ ବୁଦ୍ଧ ନଗରର ନିଜ ଅଧିକାର କ୍ଷେତ୍ରରେ ଭ୍ରଷ୍ଟାଚାର ଏବଂ ଅବୌଧ ବାଲି ଖନନ ବିରୁଦ୍ଧରେ ବଡ଼ ମାପକ୍ରମରେ ଅଭିଯାନ ଆରମ୍ଭ କରିବା ପରେ ସେ ସାର୍ବଜନିକ ନଜରକୁ ଆସିଗଲେ । ପରେ ଉତ୍ତର ପ୍ରଦେଶ ସରକାର ଗ୍ରେଟର ନୋଏଡାର ଏକ ଗ୍ରାମରେ ଅବୌଧ ମସ୍ଜିଦର ଦ୍ୱାରକୁ ଦ୍ୱସ୍ତ କରିବା ପାଇଁ ତାଙ୍କୁ ନିଲମ୍ବିତ କରିଦିଆ ଯାଇଥିଲା, ଯାହାର ପରିଣାମ ସ୍ୱରୂପ ଗମ୍ଭିର ବିପକ୍ଷର ସାମନା କରାଗଲା କାରଣ ଏହି ଆଧାର ମାନି ନିଆଯାଉଥିଲା । ବିଭିନ୍ନ ରାଜନିତିକ ଦଳ, ଭାରତୀୟ ପ୍ରଶାସକ ସଙ୍ଘର ବଢୁଥିବା ଦାବି, ଏବଂ ତାଙ୍କ ନିଲମ୍ବନ ପାଇଁ ଅନଲାଇନ ସୋସିଆଲ ମିଡିଆରେ ସାଧାରଣ ଜନତାଙ୍କୁ ରବ୍ଦ କରିଦିଆ ଯିବ । 22 ସେପ୍ଟେମ୍ବର ୨୦୧୩ ମସିହାରେ ଉତ୍ତର ପ୍ରଦେଶ ସରକାର, ତାଙ୍କ ନିଲମ୍ବନକୁ ରବ୍ଦ କରିଦେଇଥିଲା ।

ନାଗପାଳର କେନ୍ଦ୍ରୀୟ କୃଷି ଏବଂ କୃଷକ କଲ୍ୟାଣ ମନ୍ତ୍ରୀ ପାଇଁ **କୃଷି ମନ୍ତ୍ରାଳୟ ଭାରତ**, ବିଶେଷ ଅଧିକାରୀ ଋପେ ନିଯୁକ୍ତ କରାଗଲା, **ରାଧା ମୋହନ ସିଂ** ଜାନୁଆରୀ ୨୦୧୫ ମସିହାରେ, ଏକ ପଦ ଯାହାକୁ ସେ ବର୍ତ୍ତମାନରେ ରଖିଥାନ୍ତି ।

## ପୃଷ୍ଠଭୂମି
ଦୁର୍ଗା ନାଗପାଳ ୨୫ ଅଗଷ୍ଟ ୧୯୮୫ ମସିହାରେ ଆଗ୍ରା, ଉତ୍ତର ପ୍ରଦେଶରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ସେବାନୁବୃତ୍ତ ସରକାରୀ ଅଧିକାରୀ ଅଟନ୍ତି, ଯାହାଙ୍କୁ ଦିଲ୍ଲୀ କ୍ୟାଣ୍ଟନୋମେଣ୍ଟ ବୋର୍ଡରେ ପ୍ରତିଷ୍ଠିତ ସେବା ପାଇଁ ରାଷ୍ଟ୍ରପତି ପଦକରେ ସମ୍ମାନିତ କରାଯାଇଥିଲା । ତାଙ୍କ ଦାଦା ଜଣେ ପୋଲିସ ଅଧିକାରୀ ଥିଲେ, ଯାହାଙ୍କର ହତ୍ୟା ୧୯୫୪ ମସିହାରେ ଦିଲ୍ଲୀରେ ହୋଇଥିଲା । ସେ ୨୦୦୭ ମସିହାରେ ଇନ୍ଦିରା ଗାନ୍ଧୀ ଇନଷ୍ଟିଚ୍ୟୁଟ ଅଫ ଟେକ୍ନୋଲୋଜିରେ କମ୍ପ୍ୟୁଟର ଇଞ୍ଜିନିୟରିଙ୍ଗରେ ସ୍ନାତକ କରିଥିଲେ । ୨୦୦୯ ମସିହାରେ କେନ୍ଦ୍ରୀୟ ଲୋକସେବା ଆୟୋଗ, ସିଭିଲ ସେବା ପରୀକ୍ଷାରେ ଏକ ଅଖିଳ ଭାରତୀୟ ର୍ୟାଙ୍କ ପ୍ରାପ୍ତ କରିଥିଲେ, ଯାହାପରେ ଭାରତୀୟ ପ୍ରଶାସନିକ ସେବା (ଆଇ ଏ ଏସ)ରେ ସାମିଲ ହେଲେ ।

## ବୃତ୍ତି
ନାଗପାଳ ଆଇ ଏ ଏସର ପଞ୍ଜାବ, ଭାରତରେ ନିଜ କ୍ୟାରିଅର ଆରମ୍ଭ କରିଥିଲେ । ସେ ଜୁନ ୨୦୧୧ ମସିହାରେ ମୋହାଲୀ ଜିଲ୍ଲା ପ୍ରଶାସନରେ ସାମିଲ ହୋଇଯାଇ ଥିଲେ ଏବଂ ସେଠାରେ ୧୪ ମାସ ପାଇଁ ସେବା କରିଥିଲେ । ପଞ୍ଜାବର ଏକ ପ୍ରଶିକ୍ଷୁ ଆଇ ଏ ଏସ ଅଧିକାରୀ ଋପେ, ସେ ମୋହାଲୀରେ ଏକ ଭୂମି ଘୋଟାଲାର ଅନାବୃତ୍ତ କରିଥିଲେ । ଅଗଷ୍ଟ ୨୦୧୨ ମସିହାରେ, ସେ ଅଭିଷେକ ସିଂହଙ୍କ ସହ ବିବାହ କରିଥିଲେ, ତା'ପରେ ଉତ୍ତର ପ୍ରଦେଶ କେଡରକୁ ସବ-ଡିଭିଜନ ମାହିଷ୍ଟେର୍ଟ ଋପେ ସଦର, ନୋଏଡାକୁ ଚାଲିଯାଇଥିଲେ । ପରେ ତାଙ୍କୁ ଗୌତମ ବୁଦ୍ଧ ନଗରରେ ଏମଡିଏମ ଋପେ ନିଯୁକ୍ତ କରାଗଲା । ସେ ଯମୁନା ଓ ହିଣ୍ଡନ ନଦୀର ବ୍ୟାଙ୍କରେ ଅବୌଦ୍ଧ ବାଲି-ଖନନ ରୋକିବା ପାଇଁ ବିଶେଷ ଜାଞ୍ଚ ଦଳ ଗଢିବା ଲାଗି ଉତ୍ତର ପ୍ରଦେଶର ଗ୍ରେଟର ନୋଏଡାରେ *ବାଲି-ମାଫିଆ* ବିରୁଦ୍ଧରେ କାର୍ଯ୍ୟ କରିବା ପରେ ତାଙ୍କ ବାବଦରେ ସାର୍ବଜନିକ ନୋଟିସରେ ବାହାରିଥିଲା ।

## ଆଧାର
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ‎
ନଳିନୀ ମଳାନୀ

## ଆଦ୍ୟ ଜୀବନ ଓ ଶିକ୍ଷା
୧୯୪୬ରେ କରାଚୀ ଜନ୍ମିତ ମଲାନୀ, ଭାରତ ବିଭାଜନ ପରେ ଭାରତକୁ ଶରଣାର୍ଥୀ ଭାବେ ଚାଲିଆସିଥିଲେ । ମଲାନୀ ବିଭାଜନର ଅଳ୍ପ ସମୟ ପୂର୍ବରୁ ପୂର୍ବ ଭାରତ, ଯାହା କୋଲକାତା ଭାବେ ଜଣାଶୂଣା, ସେଠାକୁ ଚାଲି ଆସିଥିଲେ । ୧୯୫୮ରେ ସେ ତାଙ୍କ ପରିବାର ସହ ମୁମ୍ବାଇରେ ରହିବାକୁ ଲାଗିଲେ ।

## ଆଧାର
ଶ୍ରେଣୀ:ଶ୍ରେଣୀହୀନ
ଷ୍ଟିଫେନ ହକିଙ୍ଗ

**ଷ୍ଟିଫେନ ହକିଙ୍ଗ** (୮ ଜାନୁଆରୀ ୧୯୪୨ - ୧୪ ମାର୍ଚ୍ଚ ୨୦୧୮) ଜଣେ ଇଂରାଜୀ ପଦାର୍ଥ ବିଜ୍ଞାନୀ,  ମହାକାଶ ବିଜ୍ଞାନୀ, ଜଣେ ଲେଖକ ଏବଂ କ୍ୟାମ୍ବ୍ରିଜ ବିଶ୍ୱବିଦ୍ୟାଳୟର ରିସର୍ଚ୍ଚ ସେଣ୍ଟର ଫର ଥିଓରୀଟିକାଲ କସମୋଲୋଜିର ନିର୍ଦ୍ଦେଶକ ଥିଲେ ।

ତାଙ୍କର ତତ୍ତ୍ୱମୂଳକ ପଦାର୍ଥ ବିଜ୍ଞାନରେ ବିଶେଷ ଅବଦାନ ରହିଛି, ତନ୍ମଧ୍ୟରେ ରୋଜର ପେନରୋଜଙ୍କ ସହ ସାଧାରଣ ଅପେକ୍ଷିକବାଦ ଉପରେ ପର୍ଯ୍ୟବସିତ ମହାକର୍ଷଣ ଶକ୍ତି ଓ କୃଷ୍ଣଗର୍ତ୍ତର ବିକିରଣ ସମ୍ପର୍କରେ ତାଙ୍କର ଅବଦାନ ଅନ୍ୟତମ । ହକିଙ୍ଗ ସାଧାରଣ ଆପେକ୍ଷିକବାଦ ଓ କ୍ୱାଣ୍ଟମ ମେକାନିକ୍ସର ସମ୍ମିଳନରେ ସୃଷ୍ଟିତତ୍ତ୍ୱର ବାଖ୍ୟା କରିବାରେ ପ୍ରଥମ ବୈଜ୍ଞାନିକ ଥିଲେ । ବିଭିନ୍ନ ପୁସ୍ତକ ଲେଖି ବିଜ୍ଞାନର ଜଟିଳ ତତ୍ତ୍ୱକୁ ସହଜ ଭାବରେ ଲୋକଙ୍କ ପାଖରେ ପହଞ୍ଚାଇ ବିଜ୍ଞାନକୁ ଲୋକପ୍ରିୟ କରିଥିଲେ । ତାଙ୍କର ଅନ୍ୟତମ ଲୋକପ୍ରିୟ ପୁସ୍ତକ A Brief History of Time (ସମୟର ଏକ ସମ୍ୟକ ଇତିହାସ) ୨୩୭ ସପ୍ତାହ ପର୍ଯ୍ୟନ୍ତ ବ୍ରିଟିଶ Sunday Timesର ସର୍ବାଧିକ ବିକ୍ରୟ ତାଲିକାରେ ରହିଥିଲା । 

ସେ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ୍ରେ ପୀଡ଼ିତ ଥିଲେ । ଏହି ରୋଗ ଧୀରେ ଧୀରେ ତାଙ୍କ ସବୁ ଅଙ୍ଗ ପ୍ରତ୍ୟଙ୍ଗକୁ ଅଚଳ କରିଦେଇଥିଲା । ତେବେମଧ୍ୟ ସେ ଏକ କଥା କହିବା ଯନ୍ତ୍ର ମାଧ୍ୟମରେ ବାର୍ତ୍ତାଳାପ କରିପାରୁଥିଲେ । 

୧୪ ମାର୍ଚ୍ଚ ୨୦୧୮ରେ ତାଙ୍କର ନିଧନ ହୋଇଯାଇଛି ।

## ପ୍ରାରମ୍ଭିକ ଜୀବନ 
ଷ୍ଠିଫେନଙ୍କ ଜନ୍ମ ୧୯୪୨ ମସିହା ଜାନୁଆରୀ ୮ ତାରିଖ ଦିନ ଲଣ୍ଡନର ଅକ୍ସଫୋର୍ଡ଼ଠାରେ ହୋଇଥିଲା ।   ଅକ୍ସଫୋର୍ଡରେ “ନେଚୁରାଲ୍ ସାଇନ୍ସ" ପଢ଼ା ଶେଷକରିବା ପରେ କେମ୍ବ୍ରିଜରେ ପିଏଚଡ଼ି କଲେ; କିନ୍ତୁ ଏହା ପରେପରେ ତାଙ୍କୁ ଯେତେବେଳେ ମାତ୍ର ୨୨ବର୍ଷ, ଜଣାପଡ଼ିଲା ଯେ ସେ 'ମୋଟର ନ୍ୟୁରନ୍ ରୋଗ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ ନାମକ ଏକ ବିରଳ ଦୁରାରୋଗ୍ୟ ବ୍ୟାଧିରେ ପୀଡ଼ିତ । ମାତ୍ର ଦୁଇବର୍ଷ ବଞ୍ଚିବେ ବୋଲି କୁହାଗଲେ ମଧ୍ୟ ସେ ତାଙ୍କ କାମ ବଜାୟ ରଖିଲେ ଓ ବିଚକ୍ଷଣ ପ୍ରତିଭା ଭାବେ ନିଜକୁ ପ୍ରତିପାଦିତ କଲେ ।

## ଆଧାର 
ଶ୍ରେଣୀ:ବୈଜ୍ଞାନିକ
ଶ୍ରେଣୀ:ପଦାର୍ଥ ବିଜ୍ଞାନୀ
ଶ୍ରେଣୀ:୨୦୧୮ ମୃତ୍ୟୁ
ପୁପୁଲ ଭୂୟାଁ

**ପୁପୁଲ ଭୂୟାଁ** ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ ଏବଂ ଦୂରଦର୍ଶନ ଉପସ୍ଥାପିକା । ସେ ୨୦୧୩ ମସିହାରେ ଓଡ଼ିଆ କଥାଚିତ୍ର କାଉଁରୀ କନ୍ୟା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପୂର୍ବରୁ ପୁପୁଲ ଓଡ଼ିଆ ଦୂରଦର୍ଶନର ବିଭିନ୍ନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ୨୦୧୮ ମସିହାରେ ଅପେରା ମିସେସ୍ ଇଣ୍ଡିଆ ଗ୍ଲୋବାଲ ପ୍ରତିଯୋଗୀତାରେ ପୁପୁଲ ୭୦୦ ପ୍ରତିଯୋଗୀଙ୍କ ମଧ୍ୟରେ ବିଜେତା ହୋଇଥିଲେ । ଏହି ପ୍ରତିଯୋଗୀତାର ସେମିଫାଇନାଲରେ ବେଷ୍ଟ ରାମ୍ପ ୱାକ୍ ପୁରସ୍କାର ଜିତିଥିଲେ ।

## ପ୍ରାରମ୍ଭିକ ଜୀବନ ଓ ପରିବାର
ପୁପୁଲ ୨୩ ଫେବୃଆରୀ ୧୯୯୨ ମସିହାରେ କେଉଁଝର ଜିଲ୍ଲାର ସଇଁକୁଳଠାରେ ଜନ୍ମଗ୍ରହଣ କରିଥିଲେ । ପୁପୁଲ ୨୦୧୬  ମସିହାରେ ଦୀପ ଥଦାନୀଙ୍କୁ ବିବାହ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ରୂପନଗରୀ ମାୟାନଗରୀ ପୁରସ୍କାର ଉତ୍ସବ ଏବଂ ସୋ ଟାଇମ୍ ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା ।

ପୁପୁଲ ଓଡ଼ିଆ ଦୂରଦର୍ଶନର ବିଭିନ୍ନ କାର୍ଯ୍ୟକ୍ରମରେ ଉପସ୍ଥାପିକା ଭାବରେ ମଧ୍ୟ କାର୍ଯ୍ୟ କରିଛନ୍ତି । ପୁପୁଲ ଏଥିରେ ବର୍ଷ ଚରିତ୍ରରେ ଅଭିନୟ କରୁଛନ୍ତି ।

## ଅଭିନୀତ କଥାଚିତ୍ର
## ଦୂରଦର୍ଶନ ଉପସ୍ଥାପିକା
## ପୁରସ୍କାର 
* ଶ୍ରେଷ୍ଠ ନବାଗତା- ରୂପନଗରୀ ମାୟାନଗରୀ ପୁରସ୍କାର ଉତ୍ସବ ଏବଂ ସୋ ଟାଇମ୍ ପୁରସ୍କାର ଉତ୍ସବ (କାଉଁରୀ କନ୍ୟା)
* ମୋଷ୍ଟ ପପୁଲାର ସଙ୍ଗ୍ ଅଫ୍ ଦ ଇଅର୍ ଆୱାର୍ଡ଼: ଷ୍ଟାର୍ ଓଲିଉଡ୍ ଆୱାର୍ଡ଼ସ୍ (ବୋଉ ମାରିବ- ବ୍ଲାକ୍‌ମେ)

## ଆଧାର
## ବାହାର ଆଧାର
* 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଅଭିନେତ୍ରୀ
ପାମେଲା ବୋର୍ଡ୍‌ସ

**ପାମେଲା ଚୌଧୁରୀ ସିଂ** (ଜନ୍ମ ୧୯୬୧, ନୂଆଦିଲ୍ଲୀ), ଯିଏ କିଛି ବର୍ଷ ପାଇଁ *ପାମେଲା ବୋର୍ଡସ୍* ଭାବେ ଜଣାଶୁଣା, ଜଣେ ଭାରତ ଜନ୍ମିତ ଛାୟା ଚିତ୍ରତ୍ତୋଳକ ଓ ପୂର୍ବତନ ଫେମିନା ମିସ୍ ଇଣ୍ଡିଆ ।
 
## ବ୍ୟକ୍ତିଗତ ଇତିହାସ
ସିଂ ନୂଆଦିଲ୍ଲୀରେ ୧୯୬୧ରେ ଜନ୍ମ ହୋଇଥିଲେ । ତାଙ୍କ ବାପା ମେଜର ମହିନ୍ଦର ସିଂ କାଡ଼ିଆନ୍ ଭାରତୀୟ ସ୍ଥଳ ସେନାର ଉଚ୍ଚ ପଦସ୍ଥ ଅଧିକାରୀ । ସେ ଜୟପୁରର ମହାରାଣୀ ଗାୟତ୍ରୀ ଦେବୀ ବାଳିକା ସର୍ବସାଧାରଣ ବିଦ୍ୟାଳୟରେ ପଢ଼ିଥିଲେ ଓ ପପେ ସାହିତ୍ୟ ପଢ଼ିବା ପାଇଁ ଦିଲ୍ଲୀର ଲେଡି ଶ୍ରୀରୀମ ମହାବିଦ୍ୟାଳୟ ଯାଇଥିଲେ । ସେ ୧୯୮୨ରେ ମିସ୍ ଇଣ୍ଡିଆ ଉପାଧି ଜିତିଥିଲେ ଓ ସେହି ବର୍ଷ ଭାରତକୁ ମିସ୍ ୟୁନିଭର୍ସ ପ୍ରତିଯୋଗିତାରେ ପ୍ରତିନିଧିତ୍ୱ କରିଥିଲେ । ପରେ ସେ ୟୁରୋପି ସ୍ଥାନାନ୍ତରିତ ହୋଇଥିଲେ, ଓ ସେଠାରେ ହେନେରୀ ବୋର୍ଡସଙ୍କୁ ଦେଖା ହୋଇଥିଲେ ।

ପାମେଲା ନ୍ୟୁୟର୍କର ପାର୍ସନସ୍ ସ୍କୁଲ୍ ଅଫ୍ ଡଜାଇନ୍, ଫ୍ରାନ୍ସର ଆମେରିକାନ୍ ୟୁନିଭର୍ସିଟି ଅଫ୍ ପ୍ୟାରିସ୍,ଓ ନ୍ୟୁୟର୍କର ଇଣ୍ଟରନ୍ୟାସନାଲ୍ ସେଣ୍ଟର୍ ଅଫ୍ ଫଟୋଗ୍ରାଫିରେ ଶିକ୍ଷାଲାଭ କରିଥିଲେ । ସେ ସାମ୍ବାଦିକତାକୁ ନିଜ ବୃତ୍ତି ଭାବେ ଗ୍ରହଣ କରିଥିଲେ ।

## ଆଧାର
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଫେମିନା ମିସ୍ ଇଣ୍ଡିଆ ବିଜୟିନୀ
ଦୟାନିତା ସିଂ

**ଦୟାନିତା ସିଂ** ଜଣେ ଛାୟା ଚିତ୍ରତ୍ତୋଳକ, ଯାହାଙ୍କ ପ୍ରାଥମିକ କାମ ହେଉଛି ବହି । ସେ ଅହମଦାବାଦର *ନ୍ୟାସନାଲ୍ ଇନଷ୍ଟିଚ୍ୟୁଟ୍ ଅଫ୍ ଡିଜାଇନ*ରେ *ଭିଜୁଆଲ୍ କମ୍ୟୁନିକେସନ* ଓ ନ୍ୟୁୟର୍କର *ଇଣ୍ଟରନ୍ୟାସନାଲ୍ ସେଣ୍ଟର୍ ଅଫ୍ ଫଟୋଗ୍ରାଫି*ରେ *ଲିଖିତ ଛାୟାଚିତ୍ର* ଶିକ୍ଷା କରିଥିଲେ । ସେ ବାରୋଟି ବହି ପ୍ରକାଶ କରିଛନ୍ତି ।

## ଆଦ୍ୟ ଜୀବନ ଓ ପ୍ରଚ୍ଛଦପଟ
୧୯୬୧ରେ ଦିଲ୍ଲୀ ଜନ୍ମିତ ସିଂ ଅହମଦାବାଦର *ନ୍ୟାସନାଲ୍ ଇନଷ୍ଟିଚ୍ୟୁଟ୍ ଅଫ୍ ଡିଜାଇନ*ରେ *ଭିଜୁଆଲ୍ କମ୍ୟୁନିକେସନ* ଓ ନ୍ୟୁୟର୍କର *ଇଣ୍ଟରନ୍ୟାସନାଲ୍ ସେଣ୍ଟର୍ ଅଫ୍ ଫଟୋଗ୍ରାଫି*ରେ *ଲିଖିତ ଛାୟାଚିତ୍ର* ଶିକ୍ଷା କରିଥିଲେ ।
## ଆଧାର
ପ୍ରତିମା ଦେବୀ (ଚିତ୍ରକାର)

**ପ୍ରତିମା ଦେବୀ** (୧୮୯୩–୧୯୬୯) ଜଣେ ଭାରତୀୟ ଚିତ୍ରକର, ଯେ ରବୀନ୍ଦ୍ରନାଥ ଟାଗୋରଙ୍କ ସହ ସମ୍ପର୍କ ପାଇଁ ଜଣାଶୁଣା ।

ପ୍ରତିମା ଟାଗୋର, ଚିତ୍ରକର ନନ୍ଦଲାଲ ବୋଷ ଓ ଶ୍ୱଶୁର ରବୀନ୍ଦ୍ରନାଥ ଟାଗୋରଙ୍କଠାରୁ ଚିତ୍ର ଶିକ୍ଷା କରିଥିଲେ । ରବୀନ୍ଦ୍ରନାଥ ତାଙ୍କୁ ଚିତ୍ରକୁ ବୃତ୍ତି କରିବା ପାଇଁ ଉତ୍ସାହିତ କରିଥିଲେ । ୧୯୧୫ ପରଠାରୁ ସେ ଟାଗୋରଙ୍କଦ୍ୱାରା ପରିଚାଳିତ ଇଣ୍ଡିଆନ୍ ସୋସାଇଟି ଅଫ୍ ଓରିଏଣ୍ଟାଲ୍ ଆର୍ଟରେ ନିଜ କଳା ପ୍ରଦର୍ଶନ କରାଉଥିଲେ । ପରେ ସେ ପ୍ୟାରିସ୍ ସ୍ଥାନାନ୍ତକିତ ହୋଇଥିଲେ, ଯେଉଁଠାରେ ସେ ଇଟାଲୀୟ *ୱେଟ୍ ଫ୍ରେସ୍କୋ* ପଦ୍ଧତି ଶିଖିଥିଲେ ।

## ଆଧାର
ଶ୍ରେଣୀ:ଚିତ୍ରକର
ଟୋପାଏ ସିନ୍ଦୂର ଦି ଟୋପା ଲୁହ

**ଟୋପାଏ ସିନ୍ଦୂର ଦି ଟୋପା ଲୁହ**, ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବିଜୟ କନ୍ଦୋଇ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ମହ‌ମଦ ସାଫି କଥାଚିତ୍ରଟିର ସଂଳାପ ରଚନା କରିଥିଲେ । ବସନ୍ତ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ମିହିର ଦାସ, ଅପରାଜିତା ମହାନ୍ତି, ସୁରେଶ ବଳ, ଦେବୁ ବୋଷ, ହରିହର ମହାପାତ୍ର, ଜୟୀରାମ ସାମଲ, ବ୍ରଜ ସିଂହ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

## ଅଭିନୟ
* ସିଦ୍ଧାନ୍ତ ମହାପାତ୍ର
* ଅନୁଭବ ମହାନ୍ତି
* ଅନୁ ଚୌଧୁରୀ
* ବର୍ଷା ପ୍ରିୟଦର୍ଶିନୀ
* ମିହିର ଦାସ
* ଅପରାଜିତା ମହାନ୍ତି
* ସୁରେଶ ବଳ
* ଦେବୁ ବୋଷ
* ହରିହର ମହାପାତ୍ର
* ଜୟୀରାମ ସାମଲ
* ବ୍ରଜ ସିଂହ
* ଜର୍ଜ ତିଆଡ଼ି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କୃଷ୍ଣ ସାହୁ । ଶୀର୍ଷାନନ୍ଦ ଦାସ କାନୁନ୍‌ଗୋ, ପଞ୍ଚାନନ ନାୟକ, ନିଜାମ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ତପୁ ମିଶ୍ର, ଉଦିତ ନାରାୟଣ, ଶୈଳଭାମା ମହାପାତ୍ର, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୦୫ର ଓଡ଼ିଆ କଥାଚିତ୍ର
ଆଣ୍ଟିରିଅର କ୍ରୁସିଏଟ ଲିଗାମେଣ୍ଟ ଇଞ୍ଜ୍ୟୁରି

**ଆଣ୍ଟିରିଅର କ୍ରୁସିଏଟ ଲିଗାମେଣ୍ଟ ଇଞ୍ଜ୍ୟୁରି** (ଇଂରାଜୀ ଭାଷାରେ **Anterior cruciate ligament injury** ନିର୍ଣ୍ଣୟ କରାଯାଏ ଯେତେବେଳେ ଆଣ୍ଟିରିଅର କ୍ରୁସିଏଟ ଲିଗାମେଣ୍ଟ (anterior cruciate ligament ବା ACL) ଟାଣି ହୋଇଯାଏ, ଆଂଶିକ ଛିଣ୍ଡିଯାଏ ଓ ସମ୍ପୁର୍ଣ୍ଣ ଛିଣ୍ଡିଯାଏ । ସମ୍ପୁର୍ଣ୍ଣ ଛିଣ୍ଡିଯାଇଥିଲେ ଖେଲ କୁଦ ସମ୍ଭବ ହୁଏ ନାହିଁ ଓ ପରିଶେଷରେ ଆଣ୍ଠୁରେ ଓଷ୍ଟିଓଆର୍ଥ୍ରାଇଟିସ ରୋଗ ହୁଏ ।
 
## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଫୁଲ୍ଲା ଦ‌ହାନୁକାର

**ପ୍ରଫୁଲ୍ଲା ଦହାନୁକାର** (୧ ଜାନୁଆରୀ ୧୯୩୪ - ୧ ମାର୍ଚ୍ଚ ୨୦୧୪) ଜଣେ ଭାରତୀୟ ଚିତ୍ରକର । ସେ ଗୋଆରେ ଜନ୍ମ ହୋଇଥିଲେ ଓ ମୁମ୍ବାଇରେ ବଢ଼ିଥିଲେ । 

## ଶିକ୍ଷା 
## ଆଧାର
ମାଇପି ମେଳା

**ମାଇପି ମେଳା**, ଚୈତ୍ରମାସ କୃଷ୍ଣ ପକ୍ଷ ଚତୁର୍ଦ୍ଦଶୀ ତିଥିରେ ଖୋର୍ଦ୍ଧା ଜିଲ୍ଲାର ବାଲିପାଟଣା ବ୍ଲକ ଅନ୍ତର୍ଗତ ନରିଶୋ-ଛିଟିକଣା ମୌଜାର ବନବିହାରୀଙ୍କ ପୀଠରେ ଅନୁଷ୍ଠିତ ହୋଇଥାଏ । ବର୍ଷ ବର୍ଷଧରି ସନ୍ତାନପ୍ରାପ୍ତି ଓ ମାନସିକପୁରଣ ଆଶାରେ ଏଠାରେ ବହୁ ସଂଖ୍ୟକ ମହିଳାଙ୍କ ସମାଗମ ହେଉଥିବାର, ମେଳାର ଏପରି ନାମକରଣ ହୋଇଛି । ଏକ ଅଚିହ୍ନା ଗଛ, ଶଗଡ଼ ବାଟୁଆ ଓ କଣ୍ଟାକୋଳି ଲଟାକୁ ବହବିହାରୀଙ୍କ ରୂପରେ ପୂଜା କରାଯାଏ । ପୂଜାରେ ମହିଳାମାନେ ହିଁ ମୁଖ୍ୟ ଭୂମିକା ନିର୍ବାହ କରିଥାନ୍ତି । ପୂଜା ପୂର୍ବଦିନ ରାତିରୁ ଶ୍ରଦ୍ଧାଳୁମାନେ ଆସି ବନବିହାରୀଙ୍କ ପାଖରେ ଅଧିଆ ପଡିଥାନ୍ତି । ରାତିଅଧରୁ ଗାଧୁଆପାଧୁଆ ସାରି, ନୂଆ ଲୁଗାପିନ୍ଧି ନଡ଼ିଆ ଓ ଗୁଆ ମୁଣ୍ଡରେ ରଖି ଶ୍ରଦ୍ଧାଳୁମାନେ ମାନସିକ କରିଥାନ୍ତି । ପୂଜାଦିନ ଦ୍ୱିପହର ବେଳକୁ ପୂଜକ ମାନସିକଧାରୀଙ୍କୁ ଜଳ ଓ ତୁଳସୀଦେଇ ଅଧିଆରୁ ଉଠାଇଥାନ୍ତି । ଦିନସାରା ଶ୍ରଦ୍ଧାଳୁମାନେ ଉପବାସକରି, ଠାକୁରଙ୍କୁ ଚୁଡ଼ାଘଷା ଭୋଗ ଓ ପତାକା ଦାନ କଲାପରେ ଅନ୍ନଜଳ ସ୍ପର୍ଶ କରନ୍ତି । ଗବେଷକମାନଙ୍କ ମତରେ ଗଛକୁ ପୂଜା କରିବାର ଏହି ପରମ୍ପରା ୧୮୨୭ମସିହାରୁ ଆରମ୍ଭ ହୋଇଥିଲା । ମେଳାଟି ତିନିଦିନ ଧରି ଚାଲେ ।

## ଆଧାର 
ଶ୍ରେଣୀ:ଓଡ଼ିଶାର ପର୍ବ ପର୍ବାଣି
ଶ୍ରେଣୀ:୨୦୧୮ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ହରପ୍ରସାଦ ପରିଛା ପଟ୍ଟନାୟକ

**ହରପ୍ରସାଦ ପରିଛା ପଟ୍ଟନାୟକ** (୧୯ ଅକ୍ଟୋବର ୧୯୫୩- ୧୬ ଫେବୃଆରୀ ୨୦୨୨) ଜଣେ ଭାରତୀୟ ଶିକ୍ଷାବିତ ଓ ଓଡ଼ିଆ ଆଧୁନିକ ସାହିତ୍ୟ ରଚୟିତା ତଥା ସମ୍ପାଦକ ଥିଲେ । ସେ ସର୍ବସାଧାରଣ ସମ୍ବାଦପତ୍ରର ସମ୍ପାଦକ ଭାବରେ କାର୍ଯ୍ୟ କରିଥିଲେ ଏବଂ ଦୁଇ ଥର ଓଡ଼ିଶା ସାହିତ୍ୟ ଏକାଡେମୀର ସମ୍ପାଦକ ଥିଲେ । ସେ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ରେଜିଷ୍ଟ୍ରାର ଏବଂ ରାଜ୍ୟ ପାଠ୍ୟ ପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥାର ନିର୍ଦ୍ଦେଶକ  ଭାବରେ ମଧ୍ୟ କାର୍ଯ୍ୟ କରିଥିଲେ ।

## ସଂକ୍ଷିପ୍ତ ଜୀବନୀ
### ପ୍ରାରମ୍ଭିକ ଜୀବନ 
ହରପ୍ରସାଦ ପରିଛା ପଟ୍ଟନାୟକ ୧୯୫୩ ଅକ୍ଟୋବର ୧୯ରେ ଓଡ଼ିଶାର ଗଞ୍ଜାମ ଜିଲ୍ଲାସ୍ଥିତ ବିକ୍ରମପୁର ଗାଁରେ ଜନ୍ମନେଇଥିଲେ । ତାଙ୍କ ପିତାଙ୍କ ନାମ ଶିବରାମ ପରିଛା ଓ ମାତାଙ୍କ ନାମ ଗୋଲକମଣୀ ଦେବୀ ଥିଲା । ସେ ଜ୍ୟୋତ୍ସ୍ନାମଞ୍ଜରୀ ପଟ୍ଟନାୟକଙ୍କୁ ବିବାହ କରିଥିଲେ । ଉଭୟ ଦମ୍ପତ୍ତିଙ୍କର ଶ୍ୱେତପଦ୍ମ ଓ ଶ୍ୱେତସ୍ୱପ୍ନ ନାମରେ ଦୁଇ ପୁଅ ଅଛନ୍ତି । 

### ଶିକ୍ଷା 
ସେ ରେଭେନ୍ସା ମହାବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଓ ବ୍ରହ୍ମପୁର ବିଶ୍ୱବିଦ୍ୟାଳୟରୁ ପି.ଏଚ.ଡି. ଲାଭ କରିଥିଲେ । ୧୯୭୫ରେ ଭଞ୍ଜନଗରସ୍ଥିତ କବିସମ୍ରାଟ ଉପେନ୍ଦ୍ର ଭଞ୍ଜ ମହାବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବେ କାମ ଆରମ୍ଭ କରି ସେ ସୁନ୍ଦରଗଡ଼ ସରକାରୀ ମହାବିଦ୍ୟାଳୟ ଓ ବିଜେବି କଲେଜ ସମେତ ଓଡ଼ିଶାର ବିଭିନ୍ନ ମହାବିଦ୍ୟାଳୟରେ ଶିକ୍ଷାଦାନ କରିଥିଲେ । 

### ବୃତ୍ତି 
ସେ ଓଡ଼ିଶା ସାହିତ୍ୟ ଏକାଡେମୀର ସମ୍ପାଦକ ଭାବେ ୧୯୯୬ ଅକ୍ଟୋବର ୧ରୁ ୧୯୯୯ ସେପ୍ଟେମ୍ବର ୧୯ ତଥା ୨୦୦୭ରୁ ସେପ୍ଟେମ୍ବର ୪ରୁ ୨୦୧୦ ସେପ୍ଟେମ୍ବର ୩ ଯାଏ କାର୍ଯ୍ୟ କରିଥିଲେ । 

## ରଚନାବଳୀ 
### କବିତା 
* ପିଙ୍କି କଥା (୧୯୭୬)
* ଏକା ଏକା ସନ୍ୟାସୀ (୧୯୮୧)
* ଅଥୟ ସୂର୍ଯ୍ୟ (୧୯୯୦)
* ଆୟୁଷ୍ମାନ ସମୟ (୧୯୯୫)
* ସବୁଅନ୍ଧାର ଆଜି ରାତିରେ (୧୯୯୬)
* ଜୀବନ ଜଙ୍ଘା (୨୦୦୪)
* ଅରଣ୍ୟରେ ଯେତେ ଦିନ (୨୦୦୭)
* ନଷ୍ଟ ହୋଇଯିବାର ମୋହ
* ସବୁଦିନର କବିତା
### ଅନୁବାଦ 
* ନିରବତାର ସ୍ୱର (ଗ୍ରୀକ୍ କବିତାଗୁଡ଼ିକର ଓଡ଼ିଆ ଅନୁବାଦ) (୧୯୭୮)
* Solder in Exile (ରମାକାନ୍ତ ରଥଙ୍କ କିଛି କବିତାର ଇଂରାଜୀ ଅନୁବାଦ) (୧୯୮୯)
* Hawk and Other Stories (ହୃଷୀକେଶ ପଣ୍ଡାଙ୍କ ଗପର ଇଂରାଜୀ ଅନୁବାଦ ଓ ସମ୍ପାଦନା) (୧୯୯୦)
* Selected Oriya Poems (ସୀତାକାନ୍ତ ମହାପାତ୍ର ଓ ଅନ୍ୟମାନଙ୍କ ସହ ଓଡ଼ିଆ କବିତାର ଇଂରାଜୀ ଅନୁବାଦ)
* ସୂର୍ଯ୍ୟତୃଷ୍ଣା (ସୀତାକାନ୍ତ ମହାପାତ୍ରଙ୍କ ସମ୍ପାଦନାରେ ଅନ୍ୟମାନଙ୍କ ସହ ମେସିଡୋନିଆ କବିତାର ଓଡ଼ିଆ ଅନୁବାଦ)
### ସମ୍ପାଦନା 
* Probitas & Vortex (ଇଂରାଜୀ ପତ୍ରିକା)
* ଆବର୍ତ୍ତ (ମାସିକ ଓଡ଼ିଆ ସାହିତ୍ୟ ପତ୍ରିକା) - ୧୯୮୮-୮୪
* Sun Times (ଇଂରାଜୀ ଖବରକାଗଜର ସାହିତ୍ୟ ପୃଷ୍ଠା)
* Songs for Kanha (ସ୍ୱାମୀ ଅରୁପାନନ୍ଦଙ୍କ କବିତା ପୁସ୍ତକ)
* Corals of Time (ସ୍ୱାମୀ ଅରୁପାନନ୍ଦଙ୍କ କବିତା ପୁସ୍ତକ)
* Sorrow of Cosmos (ଗବେଷଣାଧର୍ମୀ ପୁସ୍ତକ)

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୨ ("*ନଷ୍ଟ ହୋଇଯିବାର ମୋହ*" ନିମନ୍ତେ)
* ଭାନୁଜୀ ରାଓ ସ୍ମାରକୀ ପୁରସ୍କାର - ୨୦୨୦ (ଶ୍ରୀ ଗଙ୍ଗାଧର ରଥ ଫାଉଣ୍ଡେସନ ପ୍ରଦତ୍ତ) 
* ସଚ୍ଚି ରାଉତରାୟ ସାରସ୍ୱତ ସମ୍ମାନ (ସାରଳା ସାହିତ୍ୟ ସଂସଦ ପ୍ରଦତ୍ତ)
* ଗଙ୍ଗାଧର ମେହେର କବିତା ସମ୍ମାନ, ୨୦୧୮ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ମାଲିଗନାଣ୍ଟ ହାଇପରଥର୍ମିଆ

**ମାଲିଗନାଣ୍ଟ ହାଇପରଥର୍ମିଆ** (ଇଂରାଜୀ ଭାଷାରେ **Malignant hyperthermia** ବା **MH**) ବା ଅତ୍ୟଧିକ ଶାରୀରିକ ଉତ୍ତାପ ଏକ ପ୍ରକାର ସାଂଘାତିକ ପ୍ରତିକ୍ରିୟା ଯାହା ସାଧାରଣ ନିଶ୍ଚେତକରେ (general anesthesia) ବ୍ୟବ‌ହୃତ କୌଣସି ନିର୍ଦ୍ଦିଷ୍ଟ ଔଷଧ ପ୍ରତି ସମ୍ବେଦନଶୀଳ ଲୋକର ହୋଇଥାଏ । ଛଅଟି ଜେନେଟିକ ମ୍ୟୁଟେସନ (genetic mutation) ଯୋଗୁ ବିଶେଷତଃ ଆରୟାଇଆର୧ (ryanodine receptor 1) ଜିନ ଯୋଗୁ ହୁଏ ।

ସମ୍ବେଦନଶୀଳ ଔଷଧ ଦେହକୁ ଗଲେ ମାଂସପେଶୀରେ (muscle cell) ଜମା ଥିବା କ୍ୟାଲସିଅମ ଆୟନ (calcium ions) ମୁକ୍ତ ହୋଇଯାଏ । ପ୍ରତି ୫,୦୦୦ରୁ ୫୦,୦୦୦ ଲୋକରେ ଜଣକୁ ଗ୍ୟାସୀୟ ନିଶ୍ଚେତକ ଦେଲେ ଏହି ରୋଗ ସମ୍ଭାବନା ରହେ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଉପ‌ଯୁକ୍ତ ଚିକିତ୍ସା ସତ୍ତ୍ୱେ ୫% ରୋଗୀଙ୍କର ଓ ଏହା ଉପଲବଧ ନଥିଲେ ପ୍ରାୟ ୭୫% ରୋଗୀ ମୃତ୍ୟୁ ବରଣ କରନ୍ତି । ପ୍ରାକ୍ ବିଂଶ ଶତାବ୍ଦୀରୁ (20th century) ଏହିଭଳି ଲକ୍ଷଣ ଦେଖାଯାଉଥିଲେ ମଧ୍ୟ ସନ ୧୯୬୦ରୁ ଏହି ରୋଗ ଚିହ୍ନଟ ହୋଇଥିଲା ।
 
## ଆଧାର 
## External links 
ଶ୍ରେଣୀ:ଚିକିତ୍ସା ବିଜ୍ଞାନ
ଦୀପକ କୁମାର

**ଦୀପକ କୁମାର** (ଜନ୍ମ: ୮ ଡିସେମ୍ବର ୧୯୫୭) ଜଣେ ଓଡ଼ିଆ ସଙ୍ଗୀତ ନିର୍ଦ୍ଦେଶକ । ସେ ୧୯୭୯ ମସିହାରେ ଗ୍ରାମଫୋନ ରେକର୍ଡରେ ରେକର୍ଡ଼ ହୋଇଥିବା "*କେଡ଼େ ସୁନ୍ଦର ଦିଶେ କାଳିଆ ହାତୀ*" ଗୀତ ମାଧ୍ୟମରେ ନିଜର ଓଡ଼ିଆ ସଙ୍ଗୀତରେ ବୃତ୍ତିଗତ ଜୀବନ ଆରମ୍ଭ କରିଥିଲେ । ପରେ ୧୯୯୮ ମସିହାରେ *ଧର୍ମ ନିକିତି* ଚଳଚ୍ଚିତ୍ର ମାଧ୍ୟମରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ସେ ସ୍ୱର ସଂଯୋଜନା କରିଥିବା କେତେକ ପ୍ରମୁଖ ଚଳଚ୍ଚିତ୍ର ମଧ୍ୟରେ *ବିଧାତା*, *ମହାସଂଗ୍ରାମ*, *ତୋ ଆଖି ମୋ ଆଇନା*, *କ୍ରିମିନାଲ୍*, *ହିରୋ*, *ଧର୍ମ*, *ଗୁଣ୍ଡା*, *ରିଭେଞ୍ଜ, ଯୋଗୀ* ଆଦି ଅନ୍ୟତମ । 

## ପ୍ରାରମ୍ଭିକ ଜୀବନ
ଦୀପକ କୁମାର ୧୯୫୭ ଡିସେମ୍ବର ୮ତାରିଖରେ କଟକରେ ଜନ୍ମଗ୍ରହଣ କରିଥିଲେ ।

## ବୃତ୍ତିଗତ ଜୀବନ 
### ସଙ୍ଗୀତ ନିର୍ଦ୍ଦେଶନା
ଦୀପକ କୁମାର ୧୯୭୯ ମସିହାରେ ଗ୍ରାମଫୋନରେ ରେକର୍ଡ଼ ହୋଇଥିବା ଏକ ଆଲବମରେ ସଙ୍ଗୀତ ନିର୍ଦ୍ଦେଶକ ଭାବେ ଓଡ଼ିଆ ସଙ୍ଗୀତ ଜଗତରେ ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ଏଥିର ଥିବା ଗୀତଗୁଡ଼ିକ ମଧ୍ୟରେ ସିକନ୍ଦର ଆଲାମଙ୍କ କଣ୍ଠରେ "*କେଡ଼େ ସୁନ୍ଦର ଦିଶେ କାଳିଆ ହାତୀ*", ତୃପ୍ତି ଦାସଙ୍କ କଣ୍ଠରେ "*ସେ ତ ଶବରୀ ଅଇଁଠା ଖିଆ*" ଏବଂ ପ୍ରଣବ ପଟ୍ଟନାୟକଙ୍କ କଣ୍ଠରେ "*ଆହେ ଚକାଡୋଳା ଡାକି ଡାକି ମୋର ଦିନ କାଳ ଗଲା*" ଆଦି ପ୍ରସିଦ୍ଧ । ଦୀପକ କୁମାର ୧୯୯୮ ମସିହାରେ "ଧର୍ମ ନିକିତି" ଚଳଚ୍ଚିତ୍ର  ମାଧ୍ୟମରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ ।* ଆଦି ଚଳଚ୍ଚିତ୍ରରେ ସ୍ୱର ସଂଯୋଜନା କରିଥିଲେ । ତାଙ୍କ ସଙ୍ଗୀତ ନିର୍ଦ୍ଦଶନାରେ "*ନାଲି ଫରକ୍ ବାଲି ତୋର ଦେଖି ଷ୍ଟାଇଲ*" , "*ସୁନେଲି ସୁନେଲି ଖରା ତୋ ମୁହଁ ସାରା*", "*ତୋର ନହକା ନହକା ଚାଲି*", "*ମୁଁ ତୋ ହିରୋ ଗୋରୀ ତୁ ହେରୋଇନ୍*", "*ସଙ୍କଟ ମୋଚନ କେଶରୀ ନନ୍ଦନ ବିକଳେ କରୁଛି ତୁମକୁ ମିନତି*", "*ଗୁନ୍ ଗୁନ୍ ଗାଏ ଭଅଁରଟା*", "*ରାଗିଚ କି କଥା କହୁନ*", "*ଆଜି ଆମ ସାଙ୍ଗ ବାହାଘର*" ଏବଂ "*ଲାଲ୍ ଗୁଲାବୀ ଲାଲ୍ ଗୁଲାବୀ ମସ୍ତ ଦିଶୁଛୁ*" ଆଦି ଜଣାଶୁଣା ।

## ଚଳଚ୍ଚିତ୍ର
* *ଧର୍ମ ନିକିତି* (୧୯୯୮)
* *ବିଧାତା* (୨୦୦୩)
* *ମହାସଂଗ୍ରାମ* (୨୦୦୦)
* *ତୋ ଆଖି ମୋ ଆଇନା (୧୯୯୯)*
* *ହିରୋ* (୨୦୧୧)
* *କ୍ରିମିନାଲ୍* (୨୦୧୧)
* *ଧର୍ମ* (୨୦୧୩)
* *ଯୋଗୀ* (୨୦୧୮)
* *ରିଭେଞ୍ଜ'' (୨୦୧୬)

## ଆଧାର
## ବାହାର ଆଧାର
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ସଙ୍ଗୀତଜ୍ଞ
ସ୍ୱାଗତିକା ସ୍ୱାଇଁ

**ସ୍ୱାଗତିକା ସ୍ୱାଇଁ** (ଜନ୍ମ: ୪ ଜାନୁଆରୀ ୧୯୭୪) ଜଣେ ଓଡ଼ିଆ ସାହିତ୍ୟିକା । ଏଯାବତ ତାଙ୍କର ୩ଟି ଗଳ୍ପ ସଂକଳନ ଓ ୭ଟି ଉପନ୍ୟାସ ପ୍ରକାଶ ପାଇସାରିଛି । ନାରୀର ସ୍ୱପ୍ନ, ସଂଘର୍ଷ ଓ ଆଧୁନିକ ଜୀବନଧାରା ତାଙ୍କ ରଚନାରେ ପ୍ରମୁଖ ସ୍ଥାନ ପାଇଥାଏ ।

## ରଚନାବଳୀ
### ଗଳ୍ପ ସଂକଳନ
* ଅସଂପର୍କ
* ଏଇ ଦୁଃଖର ନାଁ ନାଇଁ
* ଆକାଶର ରଙ୍ଗ କଳା
### ଉପନ୍ୟାସ
* ନିକୁଲ
* ଏକା ଏକା
* ପାସୱାର୍ଡ଼
* ଦ୍ରୋହକାଳ
## ସମ୍ମାନ ଓ ପୁରସ୍କାର
* କଥା ନବପ୍ରତିଭା ସମ୍ମାନ
* ଜଗଦୀଶ ଯୁବ ସମ୍ମାନ (ଜଗଦୀଶ ମହାନ୍ତି ଟ୍ରଷ୍ଟ)
* କିଶୋରୀ ଚରଣ ସାହିତ୍ୟ ପୁରସ୍କାର - ୨୦୧୫ (କିଶୋରୀ ଚରଣ ସ୍ମୃତି ସଂସଦ)
* ଅକ୍ଷୟ ଉପନ୍ୟାସ ପୁରସ୍କାର, ୨୦୨୧ (ପ୍ରତିଭା ରାୟ ଫାଉଣ୍ଡେସନ ଟ୍ରଷ୍ଟ)
## ଆଧାର
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଔପନ୍ୟାସିକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଗାଳ୍ପିକ
ଚନ୍ଦ୍ରମୁଖୀ ବସୁ

**ଚନ୍ଦ୍ରମୁଖୀ ବସୁ** (୧୮୬୦ - ୧୯୪୪), ଜଣେ ଡେରାଡୁନ୍ ବାସିନ୍ଦା ଥିଲେ, ଯାହା ସେ ସମୟରେ ଆଗ୍ରା ଓ ଅବଧ ରାଜ୍ୟରେ ଥିଲା । ବ୍ରିଟିଶ୍ ଶାସନ ସମୟରେ ପ୍ରଥମ କରି ସ୍ନାତ୍ତକ ଲାଭ କରିଥିବା ଦୁଇ ମହିଳାଙ୍କ ମଧ୍ୟରେ ସେ ଅନ୍ୟତମ ଥିଲେ । ୧୮୮୨ରେ କାଦମ୍ବିନୀ ଗାଙ୍ଗୁଲିଙ୍କ ସହ ସେ କଲିକତା ବିଶ୍ୱବିଦ୍ୟାଳୟରୁ କଳାରେ ସ୍ନାତ୍ତକ ଲାଭ କରିଥିଲେ। ଆନୁଷ୍ଠାନିକ ଭାବେ ୧୮୮୩ରେ ସେମାନଙ୍କୁ ସମ୍ମନପତ୍ର ଦିଆଯାଇଥିଲା ।

## ଆଦ୍ୟ ଜୀବନ
ଭୁବନ ମୋହନ ବୋଷଙ୍କ ଏହି ଝିଅ ୧୯୮୦ରେ ପ୍ରଥମ କଳା ପରୀକ୍ଷା ଡେରାଡୁନ୍ ନେଟିଭ୍ ଖ୍ରୀଷ୍ଟିଆନ୍ ବିଦ୍ୟାଳୟରୁ ଉତ୍ତୀର୍ଣ୍ଣ ହୋଇଥିଲେ ।

## ଆଧାର
ଆଲପ୍ରାଜୋଲାମ

**ଆଲପ୍ରାଜୋଲାମ** (ଇଂରାଜୀ ଭାଷାରେ **Alprazolam**, ଏକ ବ୍ୟବସାୟୀକ ନାମ **ଜାନାକ୍ସ**/**Xanax** ଏକ ସ୍ୱଳ୍ପ କାଳୀନ ବେଞ୍ଜୋଡାଏଜେପିନ (benzodiazepine) ଉତ୍କଣ୍ଠାହାରୀ (anxiolytic) ଓ ସ୍ୱଳ୍ପ ପ୍ରଶାନ୍ତକାରୀ (minor tranquilizer) ଔଷଧ । ସାଧରଣତଃ ଏହ ପ୍ୟାନିକ ଡିଜଅର୍ଡ଼ର (panic disorder) ଭଳି ଉତ୍କଣ୍ଠା ପ୍ରବଣ ରୋଗରେ (anxiety disorder) ଦିଆଯାଏ କିନ୍ତୁ ସାମୁହିକ ଉତ୍କଣ୍ଠା ବେମାରୀ (generalized anxiety disorder/ GAD) ବା ସାମାଜିକ ଉତ୍କଣ୍ଠା ବେମାରୀରେ (social anxiety disorder) ମଧ୍ୟ ଦିଆଯାଇପାରେ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୦ରେ ଏହା ଦଶମ ସର୍ବାଧିକ ବିକ୍ରୟ ହୋଇଥିବା ଔଷଧ ଥିଲା । ନିର୍ଦ୍ଦିଷ୍ଟ  ଜିଏବିଏ ଏ (GABAA) ରିସେପ୍ଟର (receptor|) ସ‌ହିତ ଆଲପ୍ରାଜୋଲାମ ସଂଯୁକ୍ତ ହୋଇଯାଏ । ଆଲପ୍ରାଜୋଲାମ ଏହ ଉତ୍କଣ୍ଠାନିବାରକ (anxiolytic), ପ୍ରଶାନ୍ତିଦାୟକ (sedative), ହିପନୋଟିକ (hypnotic), ସ୍କେଲିଟାଲ ପେଶୀ ଶିଥିଳ ଦାୟକ (skeletal muscle relaxant), ବାତ ନିବାରକ (anticonvulsant), ବିସ୍ମରଣକାରୀ (amnestic) ଓ ଅବସାଦରୋଧୀ (antidepressant) ଔଷଧ । ଏହା ବଟିକା ଆକାରରେ, ପାଟିରେ ମିଳେଇଯିବା ଆକାରରେ ଓ ସମୟକ୍ରମେ ମିଳେଇଯିବା ଭଳି ୩ ପ୍ରକାର ବଟିକା ଆକାରରେ ମିଳେ ।
 
ସାମୁହିକ ଉତ୍କଣ୍ଠା ବେମାରୀ (:en:generalized anxiety disorder/ GAD) ଉପଶମ ହେବା ନିମନ୍ତେ ଏକ ସପ୍ତାହ ଲାଗିଯାଇପାରେ । ଏହି ଔଷଧର ଉତ୍କଣ୍ଠା ଓ ଆତଙ୍କ ଉପଶମକାରୀ ପ୍ରଭାବ ପ୍ରତି ଅସ‌ହନଶୀଳତା ଦେଖାଯିବା କେତେକ ମହଲ କ‌ହୁଥିଲେ ମଧ୍ୟ ସମସ୍ତ ବିଶେଷଜ୍ଞ ଏଥିରେ ଉକମତ ନୁହନ୍ତି; କିନ୍ତୁ ନିଦ୍ରା ଓ ପ୍ରଶାନ୍ତିକାରକ ଗୁଣ ପ୍ରତି ଟୋଲେରାନ୍ସ ବା ପ୍ରତିରୋଧ ପ୍ରକାଶ ପାଏ ।
 
ସନ ୧୯୮୧ରେ ଆଲପ୍ରାଜୋଲାମ ପ୍ରଥମେ ଅପଜୋନ (Upjohn) ଯାହା ବର୍ତ୍ତମାନର ଫାଇଜର (Pfizer) କମ୍ପାନୀର ଏକ ଅଂଶ ବିତରଣ କରାଯାଇଥିଲା । ଏହା ପ୍ରଥମେ ପ୍ୟାନିକ ଡିଜଅର୍ଡ଼ର ନିମନ୍ତେ ଅନୁମୋଦିତ ହୋଇଥିଲା ଓ ଦୁଇ ବର୍ଷ ପରେ ଏହା ଜାନାକ୍ସ ନାମରେ ଆମେରିକାରେ ଅତ୍ୟଧିକ ବିକ୍ରୟ ହେବାର ରେକର୍ଡ଼ କରିଥିଲା । ସନ ୨୦୧୦ରେ ଏହା ସର୍ବାଧିକ ସଂଖ୍ୟାରେ ବିକ୍ରୟ ହୋଇଥିଲା, ଓ ବେଞ୍ଜୋଡାଏଜେପିନର (benzodiazepine)  ସର୍ବାଧିକ ଅପବ୍ୟବ‌ହାର ମଧ୍ୟ ହୋଇଥିଲା । ଡାକ୍ତରୀ କାରଣରୁ ଏହାର ଅପବ୍ୟବ‌ହାର ସମ୍ଭାବନା ହେଉଥିବା କାରଣ‌ ମଧ୍ୟ ବିବାଦୀୟ ଅଛି ଓ କେତେକ ବିଶେଷଜ୍ଞଙ୍କ ମତରେ ଅନ୍ୟାନ୍ୟ ବେଞ୍ଜୋଡାଏଜେପିନ ଭଳି ଏହାର ସଙ୍କଟ ମାତ୍ରା ବ‌ହୁତ କମ୍ ଥାଏ । ଅଳ୍ପ କେତେକ ଲୋକ ଏହାର ମାତ୍ରାକୁ ନିଜେ ବୃଦ୍ଧି କରି ବ୍ୟବ‌ହାର କରନ୍ତି ।  ଯୁକ୍ତରାଷ୍ଟ୍ର ଆମେରିକାର ଡ୍ରଗ ଏନଫୋର୍ସ ଆଡମିନିସ୍ଟ୍ରେସନ ସଂସ୍ଥା ଆଲପ୍ରାଜୋଲାମ ଔଷଧକୁ ସିଡ୍ୟୁଲ ୪ (Schedule IV) ଅନ୍ତର୍ଭୁକ୍ତ କରିଛନ୍ତି ।  
 
## ଆଧାର 
## External links
* U.S. National Library of Medicine: Drug Information Portal – Alprazolam

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ
ଲିମ୍ବୋ (ଭିଡ଼ିଓ ଗେମ୍)

**ଲିମ୍ବୋ**, ଏକ ଭିଡ଼ିଓ ଗେମ୍ । ଏହା ପ୍ଲେ-ଡେଡ୍ ସଂସ୍ଥାଦ୍ୱାରା ସ୍ୱତନ୍ତ୍ର ଭାବରେ ନିର୍ମାଣ କରାଯାଇଥିଲା । ଏହି ଗେମ୍‌ଟି ୨୦୧୦ରେ ମୁକ୍ତିଲାଭ କରିଥିଲା ଏବଂ ତା'ପରଠାରୁ ବିଭିନ୍ନ ଅପରେଟିଂ ସିଷ୍ଟମ୍‌ରେ ଏହା ଉପଲବ୍ଧ । ଲିମ୍ବୋ ଏକ 2D ଗେମ୍, ଯେଉଁଥିରେ ଗୋଟିଏ ପିଲା ତା'ର ଭଉଣୀକୁ ଖୋଜିବାକୁ ଯାଇକି ଏକ ଅଜଣା ଏବଂ ବିପଦପୂର୍ଣ୍ଣ ସ୍ଥାନରେ ଫଶିଯାଏ । ଏହି ଗେମ୍‌ଟିରେ ଥିବା କିଛି ଗୁପ୍ତ ତ‌ଥ୍ୟ ତ‌ଥା କିଛି କଷ୍ଟକର ସ୍ତରକୁ ପାର୍ କରିବାକୁ ପଡ଼ିଥାଏ । ପ୍ଲେ-ଡେଡ୍ "କର ବା ମର" ସୁତ୍ର ଉପରେ ହିଁ ଏହି ଗେମ୍‌ଟି ତିଆରି କରିଛି । ପ୍ରତ୍ୟେକଥର ଏହି ଗେମ୍‌ରେ ଥିବା ପିଲାଟି ମରିଗଲେ, ପୁଣି ପୂର୍ବ ସ୍ତରରୁ ହିଁ ଖେଳ ପୁନଃଆରମ୍ଭ ହୁଏ ।

ଏହି ଗେମ୍‌ଟି କଳା-ଧଳା ଭାବରେ ଦର୍ଶାଯାଇଛି । ଏଥିରେ ବିଜୁଳି ମାରିବାର କିଛି ଦୃଶ୍ୟ ମଧ୍ୟ ରଖାଯାଇଛି ଏବଂ ସମ୍ପୂର୍ଣ୍ଣ ଖେଳଟିକୁ ଡରଭାବ ଦେବାପାଇଁ ମୁଖ୍ୟତଃ ଅଧିକାଂଶ ଜିନିଷ ଅନ୍ଧାର କରାଯାଇଛି ଓ ମିନିମାଲ୍ ଆମ୍ବିଏଣ୍ଟ୍‌ର କିଛି ଶବ୍ଦ ମଧ୍ୟ ବ୍ୟବ‌ହାର କରାଯାଇଛି । ଗେମ୍‌ଟିରେ ଏହିଭଳି ଅନ୍ଧାରିଆ ଦୃଶ୍ୟକୁ ସାମ୍ବାଦିକମାନେ ବ‌ହୁତ ପ୍ରଶଂସା କରିଥିଲେ । ଏହି ଗେମ୍‌ଟିକୁ ସମୀକ୍ଷକାମାନେ କଳାର ଏକ ନିଖୁଣ ନିଦର୍ଶନ ବୋଲି ବର୍ଣ୍ଣନା କରିଥିଲେ । ଏହି ଗେମ୍‌ଟି ଭଲ ସାକାରାତ୍ମକ ସମୀକ୍ଷା ପାଇଥିବାବେଳେ, ଏହାର କାହାଣୀଟିକୁ କିଛି ସମୀକ୍ଷକ ସମାଲୋଚନା କରିଥିଲେ । ଏହି ଗେମ୍‌ରେ ଥିବା କାହାଣୀଟି ସେତେ ଆକର୍ଷଣୀୟ ହୋଇନଥିବା କିଛି ମତ ଦେଇଥିଲେ ଏବଂ କିଛି ଏଥିରେ ବ୍ୟବ‌ହୃତ ପ୍ରଣାଳୀକୁ ନିମ୍ନମାନର ବୋଲି ମତ ରଖିଥିଲେ । ମୁଖ୍ୟତଃ ଏହି ଗେମ୍‌ଟିର ଶେଷକୁ ଅଧିକାଂଶ ପସନ୍ଦ କରିନଥିଲେ । ଅଧିକାଂଶ ସମୀକ୍ଷକଙ୍କର ମୁଖ୍ୟତଃ ଗୋଟିଏ ସମାଲୋଚକ ମତ ଥିଲା କି ଏହି ଗେମ୍‌ଟି ମାତ୍ର ଅଳ୍ପ ସମୟର, ତେଣୁ ଲୋକମାନେ ଏହାକୁ କିଣିବାକୁ ଅଧିକ ବ୍ୟୟ କରିବାକୁ ପସନ୍ଦ କରିବେନି, କିନ୍ତୁ କିଛି ସମୀକ୍ଷକ ଏହାକୁ ଉଚିତ ସମୟର ଗେମ୍ ବୋଲି ବି ମତ ଦେଇଥିଲେ । ଏହି ଗେମ୍‌ଟିର ୨୦୧୦ର ବିକ୍ରି ହୋଇଥିବା ଗେମ୍ ଭିତରେ ୩ୟ ସ୍ଥାନରେ ଥିଲା ଏବଂ ଅନେକ ପୁରସ୍କାର ମଧ୍ୟ ପାଇଥିଲା । କେତେକ ପ୍ରକାଶକ ମଧ୍ୟ ଏହି ଗେମ୍‌ଟିକୁ ଶ୍ରେଷ୍ଠ ଗେମ୍ ପୁରସ୍କାର ଦେଇଥିଲେ । ପ୍ଲେ-ଡେଡ୍‌ର ପରବର୍ତ୍ତୀ ଗେମ୍ ଇନ୍‌ସାଇଡ୍ ୨୦୧୬ରେ ମୁକ୍ତିଲାଭ କରିଥିଲା, ଯାହାର ପୃଷ୍ଠଭୂମି ଲିମ୍ବୋ ଭଳି ହିଁ ଥିଲା ।

## ପୃଷ୍ଠଭୂମି
ଏହି ଗେମ୍‌ଟିର ପୃଷ୍ଠଭୂମିରେ ଥିବା ପିଲାଟି ଏକ ଅଜଣା ଜଙ୍ଗଲର ମଧ୍ୟ ଭାଗରେ ଚେତି ଉଠେ, ଯାହାକୁ ନର୍କର ଦ୍ୱାର ଭାଗରେ ଏଥିରେ ବର୍ଣ୍ଣନା କରାଯାଇଛି । ଏହି ଗେମ୍‌ଟିର ନାମକରଣ ଏକ ଲାଟିନ୍ ଶବ୍ଦ *ଲିମ୍ବସ୍*ରୁ ଆସିଛି, ଯାହାର ଅର୍ଥ ହେଉଛି ଦ୍ୱାର ଅଥବା କୂଳ । ତା'ପରେ ସେ ଜଙ୍ଗଲରେ ସେ ତା'ର ଭାଉଣୀକୁ ଖୋଜିବା ପାଇଁ ଆଗକୁ ଆଗକୁ ବଢ଼ିଚାଲେ । ସେ ଚେତାଶୂନ୍ୟ ଥିବାବେଳେ ତା'ର ଭଉଣୀ କେଉଁଆଡ଼େ ହଜିଯାଇଥାଏ । ସେ ତା'କୁ ଖୋଜିବାକୁ ଆଗକୁ ଆଗକୁ ଗଲାପରେ କିଛି ମଣିଷକୁ ଭେଟେ, ଯେଉଁମାନେ ତା'କୁ ଆକ୍ରମଣ କରନ୍ତି କିମ୍ବା ମୃତ୍ଯୁବରଣ କରିସାରିଥାନ୍ତି । ତା'ର ଏହି ଯାତ୍ରବେଳେ ତା'ର ଗୋଟିଏ ନାରୀ ଚରିତ୍ର ସ‌ହ ଭେଟ ହୁଏ, ମାତ୍ର ତାକୁ ତା' ପାଖରେ ପ‌ହ‌ଞ୍ଚିବାକୁ ବାରଣ କରାଯାଇଥାଏ । ଏହାପରେ ସେ ଜଙ୍ଗଲକୁ ପାର୍ କରି ଏକ ସ‌ହରରେ ଆସି ପ‌ହ‌ଞ୍ଚେ ।

## ଖେଳିବା ପ୍ରଣାଳୀ
ଏହି ଗେମ୍‌ଟିକୁ ଖେଳିବାକୁ ଜଣେ ଖେଳାଳୀକୁ ସେ ପିଲାଟିକୁ ହିଁ ନିଜ ଅନୁସାରେ ଚଲେଇବାକୁ ପଡ଼େ । ଯେହେତୁ ଏହି ଖେଳଟି 2Dରେ ଉପଲବ୍ଦ, ତେଣୁ ପିଲାଟି ବାମକୁ, ଡାହାଣକୁ ଯାଇପାରେ କିଛି ଉପରେକୁ ଡେଇଁପାରେ ଏବଂ ଦରକାରବେଳେ କିଛିବାଟ ଚଢ଼ିପାରେ । ପିଲାଟୀ ମୁଖ୍ୟତଃ ଛୋଟ ସିଡ଼ି, ଦଉଡ଼ି ସାହାଯ୍ୟରେ ଚଢ଼ିପାରେ ଏବଂ ଆବଶ୍ୟକସ୍ଥଳେ କିଛି ଜିନିଷକୁ ଠେଲିପାରେ ଏବଂ ଟାଣିପାରେ । ଏହି ଗେମ୍‌ଟିରେ ଥିବା ଦୃଶ୍ୟଗୁଡ଼ିକ ମୁଖ୍ୟତଃ ଅନ୍ଧାରିଆ ଏବଂ ଗ୍ରେ-ସ୍କେଲ୍ ଗ୍ରାଫିକ୍ସରେ ତିଆରି ହୋଇଛି ଯେଉଁଥିରେ ସମ୍ପୂର୍ଣ୍ଣ ବାତାବରଣ ଏକ ଡରପୂ୍ର୍ଣ୍ଣ କରିବାପାଇଁ ମିନିମାଲିଷ୍ଟ ଆମ୍ବିଏଣ୍ଟ ଶବ୍ଦର ବ୍ୟବ‌ହାର ହୋଇଛି । ଏହି ଗେମ୍‌ଟିର ଅନ୍ଧାରିଆ ଦୃଶ୍ୟ ଅଧିକାଂଶ ପରିବେଶର ବାତାବରଣକୁ ଲୁଚାଇଦେଇଥାଏ । ଗେମ୍‌ରେ ଥିବା ଅନ୍ୟ ମଣିଷମାନଙ୍କର ମୃତ୍ୟୁ ନ ହେବା ପର୍ଯ୍ୟନ୍ତ ପିଲାଟିକୁ କେବଳ ଗୋଟିଏ ଦିଗରେ ହିଁ ଗତି କରିବାକୁ ପଡ଼ିଥାଏ ।

## ଆଧାର
## ବାହାର ଆଧାର
* 

ଶ୍ରେଣୀ:ଭିଡ଼ିଓ ଗେମ୍
ଶ୍ରେଣୀ:କମ୍ପ୍ୟୁଟର ବିଜ୍ଞାନ
ଶ୍ରେଣୀ:ଟାଇଗର ପ୍ରକଳ୍ପ ଗଣସମ୍ପାଦନା ୨୦୧୮ ଅନ୍ତର୍ଗତ ଗଢ଼ା ଯାଇଥିବା ପ୍ରସଙ୍ଗ